IDEOLOGIILE SECOLULUI XX IDEOLOGIA LIBERALĂ ÎNTRE FILOSOFIA ŞI PRACTICA LIBERTĂŢII 1. Cadrele generale ale liberalismului 2. Marile idei liberale şi proiecţiile lor în practica politică CONSERVATORISMUL – IDEOLOGIA LIBERTĂŢII REZONABILE 1. Conservatorismul de la Platon la John din Salisbury 2. Sensurile moderne ale conservatorismului 3. Geneza ideologiei conservatoare 4. Supoziţiile şi pledoariile conservatorismului anglo-saxon SOCIALISMUL, DE LA UTOPIE LA “ŞTIINŢĂ” 1. Utopia socialistă 2. Socialismul lui Pierre-Joseph Proudhon 3. Socialismul revoluţionar marxist PANORAMA IDEOLOGIILOR POLITICE De la începuturile civilizaţiei europene şi până spre sfârşitul Evului mediu, lumea a evoluat lent, cantonându-se în structuri cognitive, economice, sociale şi politice a căror schimbare era marcată de ceea ce istoricii şcolii Analelor numesc durată lungă. În mod oarecum surprinzător, secolele următoare, catalogate generic drept modernitate, ne-au oferit spectacolul desprinderii de durata lungă şi al precipitării în ritmuri evolutive accelerate, în evenimente tensionate şi cataclismatice, făcând ca istoria însăşi să se raporteze la dimensiunile temporale ale vieţii unei singure generaţii, care putea să trăiască numeroase schimbări de regim politic, progrese tehnologice uimitoare, răsturnări de paradigme şi de sisteme axiologice. În interval de doar câteva decenii, graţie marilor descoperiri geografice, lumea cunoscută şi-a crescut uluitor întinderea; mobilitatea populaţiei a atins cote nemaiîntâlnite, iar economia s-a structurat ca sistem mondial. Dizlocând autarhia domeniilor senioriale, piaţa liberă a favorizat consolidarea poziţiilor burgheziei, fapt ce atrăgea după sine necesitatea reconsiderării raporturilor de putere în societatea apuseană, dominată până atunci de cler şi de nobilime. Către aceeaşi finalitate conduseseră nu numai mecanismele economiei, ci şi procesele şi evenimentele excepţionale de genul Renaşterii şi Reformei. Aşa s-a ajuns ca în organizarea socială şi politică să se treacă de la ierarhia feudală şi de la dreptul divin al monarhiei absolute, la un sistem care se voia al libertăţii, egalităţii şi fraternităţii. Desprinderea brutală de tradiţia Evului mediu creştin, pe fondul unei încrederi nelimitate în puterea raţiunii, proiecta deja – în Europa occidentală a secolelor XVII-XVIII – imaginea unei lumi cu totul noi, pe care medievalii nu ar fi îndrăznit să o descrie decât în povestirile fantastice. Toate aceste mutaţii proprii modernităţii au constituit obiectul conştiinţei autoreflexive şi motivul unei interogaţii cu privire la sensul istoriei. Dacă în plan economic epoca modernă a adus cu sine supremaţia pieţei, dacă în domeniul spiritului a promovat secularizarea şi triumful raţiunii, în politică a produs câteva schimbări esenţiale pentru manierele de acţiune şi de înţelegere a fenomenului puterii. În plan teoretic, modernitatea a inventat ideea libertăţii, iar în plan practic a dat naştere revoluţiei, în care a implicat masele populare, iluzionându-le cu statutul de subiect activ al Istoriei. Odată cu schimbarea regimului politic prin revoluţie, falsa impresie a activismului maselor va fi potenţată, de pe la mijlocul veacului al XIX-lea, de introducerea votului universal – mecanism politic cu funcţie de legitimare pentru noile state naţionale, bazate pe guvernământul constituţional şi pe democraţia reprezentativă. De acum înainte, guvernarea se va institui şi se va exercita în numele naţiunii, declarându-se slujitoare a intereselor sale. Pentru a fixa în conştiinţa colectivă aceste transformări din sfera politicului, modernitatea a dezvoltat un discurs ideologic, structurat pe coordonatele a trei mari doctrine: liberalismul, conservatorismul şi socialismul. Ideologiile politice reprezintă un sistem coerent şi cuprinzător de idei care explică şi evaluează condiţiile sociale, ajută oamenii să-şi înţeleagă locui în societate şi oferă un program pentru acţiune socială şi politică. O doctrină îndeplineşte 4 funcţii, după cum urmează: 1) explicativă - oferă o justificare stării de fapt sociale, politice şi economice, în special în momente de criză, când oamenii caută - uneori cu disperare - o explicaţie pentru tot ce se întâmplă. Exemple: De ce există războaie? De ce unii oamenii sunt bogaţi şi alţii săraci? De ce există şomaj? 2) evaluativă - oferă standarde sau indicaţii care îi ajută pe oameni să aprecieze politicile şi condiţiile sociale, astfel încât să poată decide dacă acestea sunt bune, neutre sau rele. Cei care urmează o doctrină pot evalua favorabil un anume fapt, care poate displăcea total adepţilor altei doctrine. Exemple: Toate războaiele sunt rele şi trebuie evitate sau există şi războaie justificabile din punct de vedere moral? Sunt de dorit diferenţe mari între bogaţi şi săraci sau nu? Este lipsa şomajului doar un vis naiv sau un ideal rezonabil? 3) orientativă - oferă adepţilor ei o înţelegere a propriei identităţii: ce sunt ei?, cărui loc îi aparţin?, în ce mod interacţionează cu ceilalţi şi de ce?. 4) program politic - spune adepţilor ei cum să procedeze în ipoteza în care ar deţine puterea. Aşa cum medicii prescriu medicamente pentru pacienţi, aşa şi doctrinele prescriu remedii pentru societăţile bolnave şi tratamente pentru a păstra sănătatea într-o stare bună. Problema raporturilor dintre stat şi societate nu este doar o problemă teoretică. Ea are o însemnată implicaţie practică, concretizată în răspunsul la întrebarea: Ce trebuie să facă guvernanţii, să lase societatea să se dezvolte potrivit acţiunii propriilor sale forţe economice şi sociale sau să intervină în dezvoltarea societăţii corectând-o sau modelând-o după propriile concepţii? În funcţie de răspunsul dat la această întrebare s-a conturat opţiunea pentru statul minimal (specific doctrinei liberale), respectiv statul bunăstării generale (the welfare state specific doctrinei social-democrate). Liberalismul s-a născut în Anglia secolului al XVII-lea, unde, după două revoluţii burgheze, s-a ajuns la instaurarea unui regim de monarhie constituţională şi de separaţie a puterilor în stat. Pentru a-şi garanta libertatea politică, englezii au limitat prerogativele regelui, au dat putere parlamentului şi au supus executivul unui control din partea autorităţii legislative. Liberalismul englez, născut în urma războiului civil (1642-1649) şi a Glorioasei Revoluţii (1688-1689), a fost teoretizat de John Locke1. În spaţiul continental al Europei moderne, spre deosebire de lumea britanică, liberalismul nu a avut ca fundament filosofic empirismul şi nici un suport praxiologic precum cel al revoluţiilor. Continentalii au utilizat raţiunea speculativă creînd scenarii, care alimentate de valorile aferente raţionalismului, au impulsionat geneza unei noi lumi, a voluntarismului constituţional. 1 John Locke, întemeietor al liberalismului politic şi al spiritului liberal modern, se remarcă în literatura filosofico-politică prin Two Treatises of Government (în traducere românească a apărut: Al doilea tratat despre cârmuire, Editura Nemira, Bucureşti, 1999). Conform doctrinei liberale, statul trebuie să stabilească doar cadrul legal precis (alcătuit din reguli formale), în care fiecare să-şi urmărească propriul Bine aşa cum vrea (în funcţie de dorinţele sale), aşa cum ştie (în funcţie de cunoştinţele sale) şi cum poate (în funcţie de resursele sale). Ca urmare, statul trebuie să se dezintereseze de orice particularităţi individuale sau de grup (nevoi, probleme, merite) şi să garanteze doar cadrul (reguli formale, legi imparţiale) în care fiecare poate să-şi caute singur soluţiile sau satisfacţiile dorite. Pentru stat, individul nu trebuie să fie decât un agent liber de a alege şi acţiona neîngrădit, câtă vreme respectă legile şi libertatea celorlalţi. Concepţia liberală drept stat pleacă de la premisa că interesele economice ale oamenilor se satisfac prin mecanismul pieţei. Se presupune că, urmărindu-şi interesul personal (profitul propriu), fiecare participant la „jocul pieţei" contribuie şi la satisfacerea nevoilor globale (asigurarea bunurilor necesare, prosperitatea). Aceasta s-ar datora, cred liberalii, eficienţei pieţei economice libere în alocarea resurselor: ea funcţionează ca şi cum o "mână invizibilă" ar împinge lucrurile în direcţia justă (satisfacerea intereselor, recompensarea eforturilor etc.), aşa cum afirma Adam Smith. Din acest motiv, liberalismul consideră în general că statul nu trebuie să intervină în economie şi nu trebuie să urmărească satisfacerea unor interese economice ale unor anumite categorii de oameni. El trebuie doar să asigure constituirea şi respectarea unor "reguli ale jocului" (reguli privind apărarea proprietăţii, transferul ei, respectarea contractelor etc.). Filosofia liberală are la bază convingerea că indivizii se descurcă mai bine singuri decât împreună şi că este drept ca un individ să facă ceea ce crede că este mai bine pentru el şi, în plus, să suporte consecinţele propriilor sale decizii. Liberalismul susţine astfel itieea statului-arbitru, care urmăreşte respectarea regulilor Jocului social (care, de obicei, îmbracă forma unor legi juridice); statul nu are căderea de a interveni pentru apărarea unor grupuri de oameni, pentru a le promova interesele sau a-s asista, ci numai sarcina de a asigura apărarea legii. Fiecare persoană rămâne liberă să urmărească propriul Bine (propriile aspiraţii sau interese), atâta vreme cât nu împiedică eforturile celorlalţi de a face acelaşi lucru. Intervenţionismul (politica implicării ample a statului în economie şi viaţa socială) este respins de liberali pe baza principiului "guvernarea optimă este cea care guvernează cel mai puţin. Cele două modele neoliberale: Ronald Reagan (1980-1988) şi Margaret Thatcher (19791997) Ronald Reagan a afirmat că rolul statului trebuie să se limiteze ia construirea unui cadru pe termen lung, solid şi stabil, în cadrul căruia sectorul privat să constituie motorul principal ai creşterii, al ocupării şi ai ameliorării condiţiilor de viaţă. Măsurile de politică economică luate de administraţia Reagan, care, apoi, au fost considerate a defini revoluţia neoliberală, s-au desfăşurat pe patru direcţii principale: Reducerea taxelor pe venitul personal - în viziunea economiştilor "ofertei", această reducere ar fi trebuit să stimuleze crearea de noi locuri de muncă şi economiile populaţiei. Reducerea impozitării afacerilor (business taxes) - Măsurile luate aveau ca obiectiv să stimuleze formarea de capital prin orientarea profiturilor spre investiţii. în plus, restrângerea drastică a perioadei de amortizare a echipamentelor şi utilajelor de la opt ani şi jumătate la cinci ani urmărea stimularea înnoirii tehnologice şi creşterea productivităţii. Reducerea cheltuielilor guvernamentale - Cu excepţia cheltuielilor pentru apărare, care au fost mărite, toate celelalte cheltuieli ale guvernului au fost reduse. Guvernul a redus cheltuielile pentru locuinţe, pentru educaţie şi asistenţă socială. Ideea britanicilor despre libertate poate fi caracterizată succint ca o dorinţă a individului de a nu i se impune de către autoritatea politică tot felul de restricţii absurde. Libertatea anglo-saxonă este un drept individual de substanţă naturală şi, corelativ, o obligaţie a statului de a se ţine cât mai departe de spaţiul vieţii private a cetăţeanului. Pe continent însă, în spiritul raţionalismului, libertatea va fi înţeleasă diferit. Pentru francezi mai ales, construcţia societăţii libere nu se face de la sine; ca să se ajungă într-o lume a libertăţii, este necesară acţiunea energică a puterii politice, care să-i înveţe pe oameni cum să fie liberi şi fericiţi. Astfel, în timp ce englezii şi-au imaginat şi au practicat libertatea ca pe o afacere individuală, privată, francezii au privit-o ca pe o întreprindere comunitară, publică. Pentru a face posibilă libertatea la nivelul vieţii cotidiene, adversarii absolutismului francez au considerat că trebuie să apeleze la mecanismele raţionalizării politicii şi ale voluntarismului constituţional. Dar aceste mecanisme, deşi bune în principiu, s-au materializat nefericit în practici autoritare şi de teroare politică, compromiţând ideea libertăţii. Modul în care Revoluţia de la 1789 a înţeles să instaureze libertatea, răsturnând o întreagă ordine socială, dar nereuşind să creeze neapărat una mai bună, a declanşat în lumea anglo-saxonă o reacţie ideologică ce va purta numele de conservatorism. Dacă discursul liberal englez din secolul al XVII-lea promovase o libertate rezonabilă şi echilibrată, liberalismul iluminist francez, cu voluntarismul său constituţional, ajunsese la o libertate exagerată, lipsită de măsură şi de spirit de prevedere. În numele libertăţii, francezii instauraseră, de fapt, dictatura; în plus, libertatea politică pe care o proclamase Revoluţia nu condusese la o societate mai bună, cu instituţii mai eficiente şi cu un plus de siguranţă a persoanei. De aceea, la numai un an după Revoluţia franceză, Edmund Burke va scrie o carte ce inaugurează ideologia conservatoare: Reflecţii asupra Revoluţiei din Franţa2. Această lucrare contrasta puternic cu entuziasmul general provocat în Europa de evenimentele de la Paris. În timp ce filosofii de pe continent îşi exprimau adeziunea la noul regim francez, care spunea că se întemeiază pe libertate, egalitate şi fraternitate, Burke îşi exprima îndoielile cu privire la capacitatea regimului revoluţionar de a instaura în realitate o ordine politică viabilă. Discursul conservator al lui Burke apărea, astfel, ca o expresie a liberalismului matur care nu voia să se lase pradă radicalismelor şi exceselor revoluţionare. Libertatea politică pe care englezii o dobândiseră în secolul al XVII-lea se vedea ameninţată de bulversările Revoluţiei franceze, care promitea o lume mai bună, dar pe termen scurt oferea una mai rea. Marile idei liberale şi proiecţiile lor în practica politică Tradiţia analizei liberalismului în spaţiul european accentuează două dimensiuni ale acestei ideologii: una economică (reprezentată de piaţa liberă) şi alta politico-instituţională (constând în statul minimal bazat pe constituţionalism şi separaţia puterilor). Depăşind acest dualism economico-politic, ce acoperă, desigur, planuri esenţiale ale doctrinei, Pierre Manent consideră că este totuşi necesar să privim originile şi sensul liberalismului în legătură cu marea problemă teologico-politică ce a stat în faţa Occidentului începând din secolul al XVIII-lea. Problema teologico-politică ar putea fi exprimată succint în felul următor: cum anume este posibil să edificăm un stat tolerant, neutru (care să nu ne impună o credinţă sau o opinie anume) şi care, în plus, să fie un garant şi un arbitru în societatea liberă? Potrivit autorului francez, liberalismul s-a născut pornind de la o revendicare de libertate a conştiinţei şi s-a edificat în interiorul efortului de reconstrucţie democratică a societăţii şi a instituţiilor politice moderne. Pentru a-şi justifica idealurile şi proiecţiile instituţionale, liberalismul a apelat la câteva „invenţii fondatoare” şi la o „distincţie fondatoare”. În primul caz, este vorba despre starea de natură, contractul social, piaţa liberă şi statul minimal. Cât priveşte distincţia fondatoare, aceasta vizează sfera publică şi sfera privată. Primele două invenţii fondatoare (starea naturală şi contractul social) nu sunt nişte creaţii propriu-zis liberale. Despre starea naturală discutaseră filosofii romani şi jurisconsulţii protestanţi, iar ideea de contract social apare mai întâi la Thomas Hobbes (care nu poate fi socotit un gânditor liberal). Liberalismul a sesizat, totuşi, importanţa celor două idei în mecanismul teoretic de justificare a libertăţii omului şi a necesităţii ca orice instituţie politică să se bazeze pe voinţa liberă a indivizilor de a se asocia în corpul social. Graţie ideilor de stare naturală şi de contract social, gânditorii liberali vor putea afirma egalitatea tuturor oamenilor şi dreptul societăţii de a rezista în faţa opresiunii şi a tiraniei. Contractul social deschidea, în practica politică, posibilitatea ca schimbarea regimurilor să fie justificată şi normală. Celelalte două invenţii fondatoare – respectiv piaţa liberă şi statul minimal – aparţin originar liberalismului, care le-a postulat pe fondul conflictului ideologic cu radicalismul de stânga şi în speţă cu socialismul. Astfel, în timp ce socialiştii promovau ideea egalităţii economice, precum şi exercitarea puterii în stat printr-o dictatură proletară, liberalii vor susţine că în plan economic este necesară o politică a laissez-faire-ului, iar în planul guvernământului – o limitare cât mai mare a atribuţiilor statului. Dacă socialiştii voiau puterea politică pentru ca să desfiinţeze proprietatea privată şi să o folosească la eradicarea sărăciei, doctrinarii liberali vor prefera un stat cu minime atribuţii, menit să garanteze doar egalitatea şanselor, adică egalitatea juridică a indivizilor. O asemenea egalitate era perfect consonantă cu ideea binelui public. Economistul englez Adam Smith afirma în acest sens că există o convergenţă predestinată între interesele personale ale întreprinzătorilor şi interesul public. Formulând aşa-numita teorie a “mâinii invizibile”, el spunea că proprietatea şi capitalul nu acţionează doar în avantajul intereselor particulare, ci şi în cel al interesului general. În lucrarea Avuţia naţiunilor, Smith afirma: “În mod obişnuit, individul nu intenţionează promovarea interesului public şi nici nu ştie cât contribuie la această promovare. Atunci când preferă să sprijine activitatea indigenă, iar nu pe cea străină, el urmăreşte propria lui siguranţă. Îndrumând acea activitate în aşa fel încât să producă cea mai mare valoare posibilă, el este condus de o mână invizibilă ca să promoveze un scop ce nu face parte din intenţia lui. Urmărindu-şi interesul său, individul promovează adeseori interesul societăţii, mai eficient chiar decât atunci când intenţionează să-l promoveze.” 2 Binele public nu presupune, aşadar, desfiinţarea proprietăţii private şi egalizarea economică a cetăţenilor; pe piaţa liberă, individul producător va lucra inevitabil atât pentru sine, cât şi pentru societate. Dar existenţa pieţei libere nu este de conceput în condiţiile în care statul se comportă autoritar, împiedicând cetăţenii să-şi urmărească interesele. De aceea tot Adam Smith spunea că: “Pentru a aduce un stat din starea de barbarie la cel mai înalt grad de belşug, nu este nevoie de multe alte lucruri decât de pace, impozite uşoare şi o împărţire rezonabilă a dreptăţii; restul vine de la sine, în virtutea cursului natural al lucrurilor”3. Statul liberal va avea drept funcţie doar supravegherea legalităţii, nepermiţând nici unui cetăţean să-şi exercite libertatea încălcând-o pe a altora. Atâta vreme cât individul respectă legile dreptăţii, el trebuie lăsat liber să-şi utilizeze priceperea şi capitalul pentru binele său. Începuturile epocii moderne, cu dezvoltarea sistemului economic al pieţei libere şi cu revoluţia industrială, a atras după sine naşterea societăţii de masă. În contextul masificării societăţii, au început să se schimbe tot mai mult pattern-urile raporturilor dintre stat şi societate, precum şi cele ale relaţiilor interindividuale; viaţa publică şi cea privată, ca şi relaţiile dintre ele, şi-au modificat mult conţinutul, mijloacele şi finalităţile. Filosoful francez Benjamin Constant a sesizat printre primii caracteristicile procesului de masificare a societăţii şi pericolele ce rezultau de aici în planul vieţii publice. El arăta că cetăţeanul modern nu se mai simte suveran în exercitarea drepturilor politice, aşa cum era cetăţeanul polis-ului antic. În opinia sa, diferenţa dintre libertatea anticilor şi libertatea modernilor constă în modul diferit de înţelegere a raportului dintre domeniul public şi domeniul privat. Cetăţeanul Greciei antice resimţea caracterul privativ al vieţii private în sensul că ea se reducea la trebuinţele biologice şi economice ale familiei. Evadând din acest foaier, cetăţeanul îşi dobândea libertatea doar în viaţa publică. Aşadar, libertatea cetăţeanului antic era una trăită prin participarea la treburile cetăţii, o libertate colectivă şi directă. Ideea drepturilor individuale ale omului nu-şi făcuse încă apariţia. Libertatea modernă nu mai are nimic în comun cu exerciţiul civic din restrânsa colectivitate a cetăţii. După ce aproape două milenii de politică aşezaseră practica guvernământului pe coordonatele autorităţii şi ale supunerii, idealul de libertate al modernului nu mai privea recuperarea statutului de decident pentru cetăţeanul de rând, ci doar “salvarea” unui segment de viaţă privată de la imixtiunile 2 Adam Smith, Avuţia naţiunilor, in: Adrian-Paul Iliescu şi Mihail-Radu Solcan (editori), Limitele puterii, Editura All, Bucureşti, 1994, pp. 39-40. 3 Ibidem, p. 41. statului. Cu alte cuvinte, libertatea va presupune dreptul individului de a nu fi subordonat voinţei altuia, ci doar legii, care este aceeaşi pentru toţi (indiferent de statutul economic, social şi cultural şi de poziţia în raport cu autoritatea guvernantă). Astfel, de prin secolele XVII-XVIII, în climatul spiritual al raţionalismului şi Iluminismului, începe un proces de emancipare a individului de sub tutela autorităţii, fie ea laică sau ecleziastică. Individul va revendica tot mai insistent dreptul la libertate în spaţiul vieţii sale private. Accentul pus pe viaţa privată apare şi ca o reacţie la masificarea societăţii din cauza industrialismului. Aflat în contact cu o lume masificatoare şi vindicativă, individul întreprinzător simte tot mai mult nevoia de intimitate şi linişte în spaţiul privat, de siguranţă în raport cu instituţiile publice şi cu presiunile societăţii. Întrucât între public şi privat apăruse deja un clivaj sau o zonă cu potenţial de risc, individul resimţea nevoia ca această zonă interstiţială să fie amenajată şi organizată, deopotrivă sub aspectul fundamentelor ei teoretice (filosofice) şi sub acela al cadrelor practice (reguli, instituţii, comportamente etc.). Acest lucru avea să-l facă individualismul liberal, în conformitate cu principiile căruia societatea civilă devine partener al statului minimal. Invenţiile şi distincţia fondatoare din ideologia liberală au proiectat în practica politică o nouă ordine constituţională, aptă să protejeze viaţa privată, libertatea de acţiune economică şi libertatea de conştiinţă. Pe temeiurile doctrinare liberale, statele Occidentului modern îşi vor organiza sistemul de autoritate potrivit principiului separaţiei puterilor, iar cetăţeanului îi vor da posibilitatea de a participa la sinteza Binelui public atât prin acţiunea economică a liberei întreprinderi, cât şi prin gestul politic al votului universal. Conservatorismul4 este ideologia care apără libertatea echilibrată, în faţa proiecţiilor hazardate de schimbare a societăţii de la o zi la alta prin producţia de acte constituţionale. Este ideologia care preferă o libertate relativ limitată, dar reală, decât una absolută, dar abstractă şi irealizabilă 5. Pentru conservatori, societatea este un organism inerţial, pe care nu trebuie să-l bruschezi prin gesturi politice de genul revoluţiei. Libertatea şi echilibrul social se consituie pe termen lung, prin adaptări succesive şi prin valorificarea respectuoasă a tradiţiilor. 4 Edward McNall Burns, Ideas in Conflict. The Political Theory of the Contemporary World, W. W. Norton & Company Inc., New York, 1960, p. 345. 5 Apud: Adrian-Paul Iliescu, Conservatorismul anglo-saxon, Editura All, Bucureşti, 1994, p. 11. Furia schimbărilor politice pe care o declanşase Revoluţia franceză era un exemplu de nechibzuinţă, de încredere nemăsurată în raţiunea umană care, aşa cum a dovedit-o de multe ori, este capabilă de erori monumentale. Conservatorismul clasic, opozant direct al liberalismului • ordinea socială naturală = ierarhică • forrma de guvernământ naturală = monarhia • instituţiile politice = rezultatul unui proces îndelungat de acumulări, ale unui progres lent şi organic. Fiecare doctrină se bazează pe o concepţie despre natura umană »» convingerea fundamentală în conservatorism este că fiinţele umane sunt şi vor fi întotdeauna slabe. De aceea, unii cercetători numesc conservatorismul “filosofia politică a imperfecţiunii”. Ce înseamnă că fiinţele umane sunt imperfecte? Conform conservatorilor, acesta înseamnă că nu suntem nici atât de inteligenţi, nici atât de buni, ori de morali pe cât ne credem. Raţiunea umană este slabă, neputincioasă chiar, în faţa pasiunilor şi dorinţelor noastre, {n plus, atunci când dorim ceva ce ştim că nu este bun pentru noi, sau atunci când vrem să facem un lucru despre care ştim că îi va răni pe ceilalţi, găsim întotdeauna “motive” pentru a ne realiza dorinţele. Aşadar, oamenii sunt imperfecţi deopotrivă din punct de vedere intelectual şi moral, fiindcă sunt marcaţi de păcatul originar. A spera într-o schimbare radicală a naturii umane (a spera că imperfecţiunile noastre morale şi intelectuale pot fi înlăturate) este inutil şi nesăbuit. Cel mai bun lucru pe care oamenii îl pot face este să-şi restrângă pasiunile şi instinctele care conduc către conflicte. Iar acest lucru se poate face doar prin guvernământ, care ne impune restricţii, sau prin educaţie - indiferent dacă este în şcoli, biserici, familie care nejnvaţă autocontrolul. În opinia conservatoare, orice încercare îndrăzneaţă de a îmbunătăţi societatea este condamnată să sfârşească nu prin nereuşită, ci prin dezastru. Ar fi mult mai bine - susţin conservatorii - să procedăm încet şi precaut în încercările noastre de a îmbunătăţi societatea; şi ar fi mult mai înţelept să preţuim o societate stabilă şi paşnică, decât să riscăm să o pierdem în căutarea efemeră a perfecţiunii. Edmund Burke (1729-1797): lucrarea lui “Reflecţii asupra revoluţiei franceze” (1790), a reprezentat o reacţie la Revoluţia Franceză. Societatea politică nu este o simplă sumă de indivizi, ci un organism viu în schimbare, un întreg care este mai mare decât suma componentelor sale. Una din metaforele favorite ale lui Burke: societatea este asemenea unei ţesături, “ţesătura socială" - iar membrii săi individuali sunt asemenea firelor care se înmulţesc. Departe de a fi instituţii artificiale, pe care indivizii decid să le creeze, guvernul şi societatea sunt produse ale naturii umane, necesare vieţii. Dacă societatea politică se întemeiază pe un contract social, atunci, spune Burke, acesta nu este un contract obişnuit între indivizi, ci o înţelegere sacră care leagă toate generaţiile între ele. Pentru a păstra acest parteneriat, Burke consideră că atât guvernământul, cât şi obiceiurile sunt necesare. Oamenii au înclinaţia de a fi interesaţi doar de propria persoană (o opinie pe care Burke o împărtăşea cu primii liberali) şi de aceea au nevoie de puterea guvernământului pentru a-i limita şi a menţine controlul asupra pasiunilor lor. Însă guvernământul nu este ceva ce poate fi pus de-o o parte şi readunat ori de câte ori şi în orice mod doresc oamenii; el este un organism complex, care trebuie fundamentat în obiceiurile şi tradiţiile oamenilor, aceştia la rândul lor trebuind să deprindă obişnuinţa de a-l asculta, respecta şi chiar adora. Libertatea nu este neapărat bună, în viziunea lui Burke. Ea poate să fie, dar nu este în mod necesar. Asemenea focului, libertatea este utilă dacă este menţinută sub control şi supusă unei bune întrebuinţări. Puterea distructivă a oamenilor eliberaţi de toate restricţiile tradiţionale şi legale este înspăimântătoare. Indivizii ar trebui să nu întâmpine obstacole în urmărirea propriilor interese, însă numai atunci când scopurile lor nu ameninţă ordinea socială. Dacă acest lucru se întâmplă, atunci libertatea trebuie îngrădită. Mai mult decât atât, spre deosebire de primii liberali, Burke nu considera guvernul ca un obstacol major în calea libertăţii şi, prin urmare, un rău necesar. în concepţia iui Burke, însuşi faptul că guvernul îl împiedică pe oameni să facă tot ceea ce îşi doresc la întâmplare, face ca libertatea ordonată să fie posibilă. în absenţa restricţiilor guvernământului, mulţi oameni ar face mai multe lucruri care să pericliteze atât propria Sor persoană, cât şi pacea socială. Indivizi interconectaţi >» scop: ordine, stabilitate, armonie, continuitate »> obstacol: idei radicale, inovaţii, pasiuni, dorinţe, lipsa restrângerilor. Jospeh de Maistre (1754 - 1821) Considerations sur la France (1796) a influenţat formarea crezului contrarevoluţionar, exprimând ideile Franţei tradiţionale, catolice şi regaliste. Joseph de Maistre nutreşte o repulsie morală declarată faţă de Iluminism. El atacă anumiţi gânditori individuali mai mult pentru carenţele lor morale decât pentru cele intelectuale şi consideră drept caracteristică principală a filosofiei iluministe trufia, cel mai de neiertat dintre păcate. EI consta în răzvrătirea împotriva oricărei autorităţi, iar respingerea conducerii politice tradiţionale se asociază firesc cu respingerea creştinismului. Maistre considera că iluminismul a fost „o insurecţie împotriva Sui Dumnezeu”. în paralel, Revoluţia franceză o considera un fenomen literalmente satanic, având ca precedent doar revolta biblică împotriva cerului. Orgoliul de răzvrătiţi al revoluţionarilor şi al precursorilor lor intelectuali s-a manifestat cel mai clar în credinţa în perfectibilitate şi în posibilitatea ca prin acţiune politică şi reconstrucţie socială să se ajungă la o nirvana morală. împotriva acestor speranţe, pentru el deşarte şi nelegiuite, Maistre invoca natura duală a omului şi păcatului originar. Omul era făcut după chipul lui Dumnezeu, dar îşi pierduse harul; Dumnezeu îi dăruise liberul arbitru, dar omul rămăsese cu aplecarea de a alege răul; el era capabil de virtuţi sociale, dar era victima poftei de putere. Această natură umană nu era subiect de alegere politică, ci însăşi condiţia existenţei umane, iar aspiraţia revoluţionară de a o reforma era ea însăşi o dovadă a înclinaţiei omului spre păcat. Deşi, asemenea lui Burke, Maistre vedea în Revoluţie o „alegere de bună voie a răului”, el credea totuşi într-o constantă rânduire providenţială a istoriei umane. Voinţa coruptă a oamenilor putea să afecteze mersul evenimentelor, dar în cete din urmă scopurile lui Dumnezeu aveau să se înfăptuiască, pe căi neintenţionate şi neştiute de oameni. Revoluţia însăşi o dovedea, pentru că această întruchipare a ticăloşiei umane a fost în acelaşi timp un instrument al justiţiei divine. Asemenea gânditorilor iluminişti, Maistre revenea obsesiv la două întrebări: de ce într-o lume rânduită de Dumnezeu există răul şi de ce nişte oameni nevinovaţi trebuie să sufere, în timp ce vinovaţii prosperă? Răspunsul său era că relele morale şi fizice sunt instrumente ale mâniei îndreptăţite ale lui Dumnezeu, mânie îndreptată împotriva unei naturi întinate de păcat care este comună tuturor oamenilor. Drept urmare, ea cădea şi trebuia să cadă deopotrivă asupra sfinţilor şi a păcătoşilor, întocmai ca gloanţele pe un câmp de bătălie. Oamenii se puteau revolta împotriva ordinii statornicite, dar revolta lor nu putea fi decât deşartă şi urmată de pedeapsă. Cu toate acestea, Dumnezeu a dat anumite semne privind scopurile sale divine. Astfel, Maistre evidenţiază drept modalităţi de revelare a voinţei divine tradiţiile naţionale, sentimentele lăuntrice ale inimii şi acţiunea oamenilor de geniu. Credinţele tradiţionale ar fi vestigii în spiritul colectiv al acelei cunoaşteri intuitive originare a cauzelor ultime, de către oamenii care au avut parte înainte de Cădere. Această cunoaştere primitivă dăinuia şi în sentimentele lăuntrice ale sufletului necorupt, simplu. Faţă de aceste tradiţii şi sentimente date de Dumnezeu, raţiunea şi cercetarea ştiinţifică nu însemnau aproape nimic. Conformându-se tradiţiei, ascultând conştiinţa lăuntrică şi luând aminte la pilda oamenilor de geniu, poporul putea desluşi şi totodată înfăptui voinţa lui Dumnezeu. însă nici unitatea socială, nici autoritatea politică nu se sprijineau şi nu se puteau sprijini pe consimţământul popular. Maistre era adversarul ideilor de contract social şi de suveranitate populară. Societatea nu era un artefact, iar „poporul” devenea popor nu prin auto-organizare, ci prin lucrarea lui Dumnezeu în circumstanţe istorice. Tot aşa, poporul nu putea fi sursa unui suveran al cărui scop era să-i impună disciplina socială şi căruia, de aceea, teoretic, nu i se puteau stabili nici un fel de limite. Dar el putea să apere acele instituţii reprezentative ce-şi aveau rădăcinile în istoriile naţionale şi nu erau constituite prin construcţii artificiale scrise sau pretinzând că reprezintă o voinţă populară, ce nu-şi putea afla adevărata expresie decât în tradiţiile generale de gândire şi în deprinderile generale de comportament. Geneza ideologiei conservatoare Ideologia conservatoare a apărut în epoca modernă ca o reacţie la Revoluţia franceză, pe care au criticat-o virulent, dar cu îndreptăţire, gânditori ca Edmund Burke, Joseph de Maistre şi Louis de Bonald. Totuşi, gândirea contra-revoluţionară (asociată conservatorismului modern) nu trebuie privită doar ca un fenomen ulterior anului 1789. Pe parcursul întregului secol al Luminilor se confruntase un iluminism “radical” şi revoluţionar cu unul aşa-zis “reacţionar”. Acesta din urmă se va manifesta ca o concepţie despre om şi despre societate opusă liberalismului şi voluntarismului constituţional. În secolul al XVIII-lea, voluntarismul constituţional a reprezentat expresia ideologică a şcolii moderne a dreptului natural şi a unei puternice iluzii mecaniciste, proiectate din domeniul ştiinţelor despre natură în acela al cunoaşterii şi acţiunii sociale. Astfel, voluntarismul pornea de la premisa că omul, ca individ, este dotat cu anumite caracteristici sau calităţi permanente şi inalienabile, care îi justifică drepturile universale. Cât priveşte organizarea politică, ea trebuie să fie regizată de o “constituţie-maşină”, care să facă posibilă funcţionarea fiecărui segment al societăţii cu eficacitatea şi cu precizia mecanismului unui ceasornic. Voluntarismul constituţional al revoluţionarilor de la 1789 poate fi concentrat în următoarele concepte: individualism, voluntarism, în progres, raţionalitate şi eficienţă. Acestea vin, însă, dintr-o încredere exagerată în forţa raţiunii (care se dovedise de prea multe ori neputincioasă), dintr-o iluzie a perfecţiunii (care nu poate fi atinsă la scara umanului) şi dintr-o iluzie a progresului (care nu este totdeauna aşa de mare precum pare). Spiritul liberalismului care a inundat sfârşitul secolului Luminilor, declanşând Revoluţia franceză, a fost unul radical, lipsit de prudenţă şi de moderaţie, preocupat de libertăţi abstracte şi insensibil la nedreptăţile reale pe care le-a produs. Nostalgia conservatoare i-a fost transmisă lui Platon de o întreagă epocă de literatură clasică (dominată de mitul vârstelor), precum şi de către dialecticianul Heraclit. Aceste origini intelectuale vor imprima conservatorismului platonician o nuanţă specială: dacă, în general, spiritul conservator se opune schimbării şi urăşte revoluţia, Platon va profesa un conservatorism restaurator, activ, care conduce în final la un radicalism social demn de revoluţionarii extremei stângi. Pornind de pe aliniamente conservatoare, filosoful atenian a ajuns la o teorie radicalistă a restaurării cetăţii perfecte (sau, după alte interpretări, a celei mai potrivite “constituţii interioare”). Pentru Platon, cetatea este rezultatul unei convenţii umane ce are drept cauză imperfecţiunea individului. Datorită multiplelor sale limitări şi insuficienţe naturale, omul trebuie să trăiască, împreună cu alţi semeni, în interiorul statului – singura existenţă autosuficientă – şi să se supună unei ordini naturale şi sociale, exprimate sintetic în principiul oikeiopragiei. Dacă acest principiu ar fi fost respectat în cetatea iniţială şi dacă conducătorii ei ar fi deţinut secretele eugeniei (ştiinţa menţinerii purităţii castelor superioare), atunci lumea s-ar fi conservat în forma ei paradisiacă. Odată ce germenele degradării a pătruns în cetatea perfectă, ea n-a mai putut fi păstrată în echilibru şi a intrat în ciclul marilor transformări. În aceste condiţii, nu se putea pune problema conservării vreunei forme decăzute de guvernământ, pe motiv că ar fi fost preferabilă alteia, ci apărea proiectul de restaurare integrală a cetăţii ideale, prin acţiunea asupra indivizilor şi asupra comunităţilor, care trebuiau să înveţe o nouă morală. Această nouă morală presupunea următoarele elemente: dragostea individului faţă de comunitate şi primatul obligaţiilor faţă de aceasta; ajustarea dorinţelor individuale în funcţie de ceea ce ne permite societatea; învăţarea frumuseţii şi a raţionalităţii armoniei, care trebuia să domnească deopotrivă în natură şi în societate. Iar pentru ca moralitatea şi armonia să persiste, cetatea va trebui să funcţioneze după legi bine chibzuite, de clară orientare colectivistă: “legea nu se sinchiseşte ca o singură clasă să o ducă deosebit de bine în cetate, ci ea orânduieşte ca în întreaga cetate să existe fericirea, punându-i în acord pe cetăţeni prin convingere şi constrângere”; legea este făcută “nu ca să lase pe fiecare să se îndrepte pe unde ar vrea, ci ca ea să-i folosească [pe oameni – n.n.] pentru a întări coeziunea cetăţii” (Republica, 519 e - 520 a). Conservatorismul platonician poate fi exprimat succint în ideile următoare: lipsa autosuficienţei, imperfecţiunea şi inegalitatea naturală a oamenilor; conservarea purităţii claselor sociale; coeziune şi armonie în societatea de status; subordonarea individului faţă de societate şi stat, pentru crearea unei totalităţi stabile, a unei unităţi “naturale” de ordin superior. Dintre aceste idei, cea care va rămâne ca bază a ideologiei conservatoare este ideea armoniei, exprimată laborios în Republica. Ulterior, gânditorii de factură conservatoare o vor relua şi ajusta, în funcţie de circumstanţele istorice. Odată cu declinul cetăţii-stat şi cu naşterea imperiilor macedonean şi roman, modelul politic centrat pe comunitatea restrânsă şi pe tradiţia guvernării prin participare a fost înlocuit în mare măsură de modelul monarhic susţinut de forţa militară şi de autoritatea unor legi cu valabilitate “universală”. Adaptarea conservatorismului la această nouă situaţie istorică s-a realizat prin stoicism. Acest curent filosofic îi va găsi individului (pierdut în imensitatea imperiului) o nouă comunitate, aceea a societăţii mondiale (cosmopolis); iar moralităţii, care nu-şi mai putea afla sprijin în vreo legislaţie particulară, îi va da ca fundament “legea naturală”, care trimitea la un cod conservator al auto-controlului şi al auto-negării individului, în interesul coeziunii umane. Dacă stoicismul timpuriu s-a limitat la refacerea comunitarismului într-o nouă dimensiune (mondială), stoicismul mijlociu a trecut la un discurs mult mai accentuat, străduindu-se să demonstreze că cea mai importantă funcţie socială este aceea politică; iar puterea politică se legitimează prin consimţământul comunităţii morale. Admiţând ideea lui Platon despre primatul armoniei şi coeziunii sociale, Cicero va afirma că Imperiul roman este capabil să asigure aceste lucruri, impunându-le chiar şi cu forţa, acolo unde este necesar. Dar, odată cu declinul imperiului, va fi abandonată pretenţia că armonia şi coeziunea există în fapt; stoicismul târziu va deveni un “conservatorism al pesimismului şi al resemnării”. Constatând că vârsta de aur a omenirii este îndepărtată şi că declinul societăţii nu poate fi oprit, stoicismul târziu va ajunge la concluzia că numai moartea (sinuciderea) mai poate aduce pacea individului. Conservatorismul “alienării” din stoicismul târziu ajunge şi în gândirea creştină, începând cu Sfântul Augustin. Acesta va dezvolta, însă, şi un conservatorism radical, bazat pe militantismul şi expansionismul creştin. Astfel se va întâlni conservatorismul cu religia creştină, pe care o va asimila ca dimensiune esenţială în secolele următoare. În veacul al Vlea, în vremea Sfântului Augustin, decadenţa imperiului şi triumful barbarilor erau la apogeu. Pentru a explica această stare de lucruri (ca şi sentimentul alienării şi al pierderii armoniei lumii), teologul creştin a incriminat păcatul originar, care ar fi atras în mod inevitabil răul şi nefericirea. Păcatul originar a distrus armonia lumii lui Dumnezeu, prin conceperea ego-ului uman ca centru al Universului. În această postură, care îi depăşeşte condiţia şi posibilităţile, omul nu a fost capabil să conserve vreo ordine sau vreo armonie de substanţă divină; istoria lumii sale a devenit aceea a creşterii şi a ruinei civilizaţiilor, care trec de la o relativă coeziune la degenerare, corupţie şi conflict. Potrivit Sfântului Augustin, pentru a se evita disoluţia societăţii, este preferabilă orice formă de guvernare, oricât de coruptă ar fi ea; oricum va fi mai bună decât dezordinea politică. Aşadar, individul nu trebuie să se opună autorităţii, întrucât autoritatea civilă garantează coeziunea comunităţii. El are datoria de a trăi după legile morale, supunându-i-se lui Dumnezeu şi lucrând fără încetare pentru propria sa perfecţionare. La rândul lor, societăţile omeneşti pot să-şi maximizeze armonia interioară, îndreptându-şi iubirea către Dumnezeu. Dar salvarea se va produce abia la sfârşitul Istoriei. Numai odată cu acest sfârşit şi cu învierea ce va urma se vor putea atinge scopurile conservatoare: cei “aleşi” vor trăi viaţa eternă în perfectă linişte şi în absenţa oricărui conflict. În comunitatea finală, va domni armonia divină; iubirea aproapelui va fi maximă, iar scopurile materiale vor pierde întâietatea; nu vor exista dorinţe nestăpânite şi nici necesitatea puterii guvernante. Doctrina creştină a spiritului conservator în politică s-a conturat treptat, de-a lungul Evului mediu, pe măsură ce societatea ieşită din epoca barbară a ajuns la ordinea politică a regatelor occidentale. Prin secolul al XIII-lea, lumea feudală ajunsese la o relativă stabilitate graţie instituţionalizării sistemului dependenţelor personale (sistemul vasalităţii). Aristocraţia laică şi cea ecleziastică dobândiseră privilegii politice ereditare care îi garantau supremaţia economică şi culturală. Stabilitatea socială devenea tot mai solidă, întrucât se produsese o delimitare clară a stărilor, precum şi o specificare a drepturilor şi îndatoririlor acestora, întrun sistem juridic bazat pe dreptul roman. În paralel cu ordinea politico-juridică a statului, biserica veghea la “bunăstarea morală” a comunităţii creştine, asumându-şi un rol asemănător celui pe care Platon îl atribuise înţelepţilor cetăţii. În interiorul acestui sistem stabil şi relativ armonios, John din Salisbury (1115 – 1180) avea să descopere, însă, trei probleme majore: corupţia societăţii politice (a aristocraţiei laice, dar şi a clerului), conflictul continuu între autoritatea spirituală şi cea seculară şi nu în ultimul rând înclinaţia spre tiranie a unora dintre principi. Aceste realităţi ieşeau din cadrul proiectului unei societăţi conservatoare, pe care episopul de Chartres o imagina în termenii moralităţii. Conservatorismul gânditorilor creştini s-a remarcat prin dimensiunea sa providenţialistă şi comunitaristă. Providenţialismul ordinii naturale a făcut din puterea politică o misiune divină; în acelaşi timp, caracterul raţional al puterii deriva şi dintr-o ordine naturală, care justifica buna guvernare, indiferent de religia principelui. În felul acesta, prin gândirea creştină se edifica preistoria statului de drept şi a statului laic, preistorie marcată puternic de obsesia conservării formelor politice şi a statu-quo-ului social. Cele aproape două milenii de gândire conservatoare (din epoca antichităţii clasice greceşti şi până la sfârşitul Evului mediu) se asociază mersului general al istoriei în durată lungă şi tradiţiei profund inegalitare a societăţii europene. Această tradiţie va marca şi conservatorismul de mai târziu care, în virtutea relaţiei sale cu biserica şi cu regalitatea, va fi catalogat drept inert şi reacţionar. Odată cu epoca modernă, gândirea conservatoare va estompa discursul despre ordinea natural inegalitară care ar trebui păstrată cu orice preţ, preocupându-se în primul rând de armonia socială, de exercitarea autorităţii şi a drepturilor politice în contextul unei libertăţi rezonabile. Dacă gândirea conservatoare fusese din antichitate şi până în Evul mediu o apologie a inegalităţii şi a supunerii, în epoca modernă conservatorismul devine o ideologie a libertăţii temperate, a datoriei şi dreptăţii, criticând excesele raţionalismului şi ale spiritului revoluţionar. Alături de ideea libertăţii, Europa modernă a promovat şi ideea de egalitate. Chiar liberalii puneau mare accent pe egalitatea tuturor cetăţenilor, combătând practicile Vechiului Regim de utilizare a unor jurisdicţii diferite, în funcţie de apartenenţa de clasă. Pentru liberalii secolelor XVII-XVIII, ca şi pentru conservatori mai apoi, egalitatea însemna tratarea nediscriminatorie a tuturor indivizilor în raport cu legile. Era vorba, deci, despre o egalitate juridică. Socialismul Pe la începutul veacului al XIX-lea, însă, tot mai mulţi filosofi (care îşi spuneau novatori sociali) considerau că egalitatea juridică este în fapt inoperantă, câtă vreme există mari diferenţe de avere între oameni. Sărăcia exagerată a celor mai mulţi dintre cetăţeni şi bogăţia exagerată a unei minorităţi, această polarizare socială în plan economic (şi implicit în plan cultural) face imposibile deopotrivă libertatea şi egalitatea juridică. Prin urmare, proiectul unei lumi mai bune ar trebui să aibă în vedere instaurarea unei ordini sociale întemeiate pe egalitatea economică. Primele idei de acest gen au fost formulate la începutul secolului al XIX-lea de către aşa-numiţii socialişti utopici. Proiectul utopiştilor viza transformarea societăţii prin acţiuni punctuale de organizare a unor colectivităţi restrânse, în care să opereze efectiv egalitatea economică. Asemenea idei s-au materializat chiar în câteva experimente în America şi Europa, unde pentru scurte perioade de timp au funcţionat mici colectivităţi ale “egalilor”. Ideile socialismului utopic vor fi continuate de ideologia socialismului revoluţionar, ce îi are ca fondatori pe Karl Marx şi Friedrich Engels. În concepţia lor, pentru a se ajunge la adevărata egalitate de substanţă economică, nu e suficient să se experimenteze organizări de tip utopic, ci trebuie schimbată întreaga ordine socială şi economică, prin revoluţie proletară. Mijlocul secolului al XIX-lea, marcat de naşterea ştiinţelor pozitive, de progresul tehnologic al societăţii industriale şi de o seamă de deschideri politice prilejuite de revoluţiile de la 1848, a cunoscut o dezvoltare a ideologiilor clasice în forme discursive tot mai coerente şi cu implicaţii din ce în ce mai profunde în planul ordinii sociale şi politice. Astfel, liberalismul justifica progresul societăţii indivizilor liberi şi egali, care concurează pe piaţă potrivit ordinii constituţionale proiectate de raţiune; conservatorismul încerca să tempereze infatuarea raţiunii întemeietoare de regimuri politice şi să redea tradiţiei rolul de fundament al vieţii publice şi private; socialismul marxist voia să justifice schimbarea revoluţionară a ordinii sociale prin ideea că proprietatea – deţinută în mod nedrept de clasa burgheză – trebuie să revină la adevăratul producător de valori materiale, care este proletariatul. În timp ce primele două ideologii îşi căutau echilibrul teoretic şi formulele de rezonabilitate, socialismul făcea notă discordantă, printr-un radicalism cu accente de violenţă şi de nihilism. Cu toate acestea, ideile socialiste au început să-şi schimbe stilul argumentativ şi să-şi reconsidere finalităţile către sfîrşitul veacului al XIX-lea, în condiţiile în care capitalismul nu-şi dezvăluia doar părţile lui critice (reprezentate de exploatare şi de pauperizarea proletariatului), ci şi pe cele pozitive (precum accesul tot mai larg la educaţie şi cultură, la protecţie socială şi nu în ultimul rând la viaţa politică pluripartidistă). Încercând să se adapteze la capitalismul sfârşitului de secol XIX, socialismul şi-a amendat teoria deja clasică a revoluţiei proletare, a acceptat cadrele democraţiei burgheze, evoluând spre social-democraţie. Noua ideologie a stângii renunţa la schimbarea ordinii politice pe cale revoluţionară şi considera că idealurile proletariatului pot fi împlinite şi în interiorul sistemului capitalist, prin socializarea crescândă a producţiei şi a capitalului, prin instrumentele luptei sindicale şi prin parlamentarism. Aceste opţiuni ale socialdemocraţiei de la cumpăna secolelor XIX şi XX nu erau doar simple proiecţii ideologice; ele aveau un suport în realitatea economică şi politică a Occidentului. Capitalismul evolua în mod cert spre socializarea producţiei, a consumului şi a proprietăţii, iar sistemul politic al democraţiei liberale, bazat pe constituţionalism şi pe pluripartidism, oferise partidelor de stânga (multe dintre ele avându-şi originea în sindicalism sau cel puţin colaborând cu organizaţiile de reprezentare profesională) şansa de a participa la viaţa parlamentară şi implicit la sinteza binelui public (care se putea traduce acum şi prin măsuri economice şi sociale favorabile proletariatului). În aceste condiţii, la început de secol XX, Europa se prezenta ca un spaţiu al echilibrului economic şi politic, echilibru care ulterior va fi numit metaforic “la belle époque”. Declanşarea primului război mondial în 1914 a rupt echilibrul european, deschizând o nouă perioadă de efervescenţă în plan ideologic. În timp ce liberalismul şi conservatorismul aveau mari dificultăţi în a explica de ce nu au putut păstra pacea, stabilitatea şi prosperitatea, două noi curente ideologice câştigă teren în rândul maselor, mizând tocmai pe criticile la adresa unei societăţi care se precipitase în conflict şi în dezordine. În acest context se afirmă leninismul, în spaţiul ideologiilor de stânga, iar în partea dreaptă a eşichierului politic apare fascismul. Utopia socialistă Când Pierre Leroux lansa termenul de socialism, în 1833, aproape toţi cei care subscriseseră la ideile acestui curent promovau teorii politice înrudite îndeaproape cu utopiile ce fuseseră la modă la începutul epocii moderne. Inspiraţi de idealuri nobile şi încrezători în puterea raţiunii de a construi o lume a echităţii, socialiştii utopici au încercat să creioneze proiectul societăţii “egalilor”. Claude-Henri de Rouvroy, conte de Saint-Simon (1760-1825), este primul dintre gânditorii care a aşezat idologia socialistă pe o bază auto-intitulată “ştiinţifică”. Trăind într-o epocă marcată de experienţa violentelor revoluţii din America şi Franţa, Saint-Simon (aristocrat francez cu o solidă cultură istorică şi filosofică, format la şcoala mecanicismului şi a progresismului iluminist) era convins că societatea trebuie reorganizată în manieră sistematică pe baza rezultatelor ştiinţei; iar ştiinţa ce întemeiază reorganizarea se inserează în mod necesar în evoluţia spiritului uman şi a epocilor istorice. După cum afirma Saint-Simon într-o lucrare a sa din 1814, “progresele spiritului uman, revoluţiile intervenite în cunoştinţele noastre imprimă fiecărui secol un caracter particular. Secolul al XVI-lea a fost marcat de teologi sau, mai exact, aceasta a fost tendinţa intelectuală, ca aproape toţi cei care scriau să se ocupe de probleme teologice. În secolul al XVII-lea, artele au înflorit şi au văzut lumina zilei capodoperele literaturii moderne. Scriitorii ultimului secol au fost filosofi; ei au remarcat că marile instituţii sociale erau bazate pe prejudecăţi şi superstiţii şi au făcut să se prăbuşească superstiţiile şi puterile care emanau din ele. A fost secolul revoluţiilor şi al criticii. Care va fi caracterul secolului nostru – al XIX-lea?“ Încercând să răspundă la această întrebare, filosoful afirma: “mersul spiritului uman, această nevoie de instituţii generale, care se face simţită atât de imperios prin convulsiunile Europei, totul îmi spune că studierea marilor probleme politice va fi scopul cercetărilor timpului nostru. Filosofia secolului trecut a fost revoluţionară, cea a secolului al XIX-lea trebuie să fie organizatoare.”6 Potrivit lui Saint-Simon, orice societate se edifică pe baza unui sistem de credinţe; de îndată ce ele sunt abandonate de către oameni, ordinea socială se dezintegrează, făcând loc unui nou sistem. Spre exemplu, Evul mediu şi societatea feudală s-au sprijinit pe religie. Atunci când raţionalismul iluminist a atacat religia şi a discreditat-o, a început să se constituie o nouă ordine – a sistemului industrial –, având ca suport ideatic ştiinţa pozitivă. Întrucât vechea nobilime laică şi ecleziastică este colportoarea valorilor credinţei creştine, nu 6 Saint-Simon, Reorganizarea societăţii europene sau necesitatea şi mijloacele de a uni popoarele Europei într-un singur corp politic, păstrându-i fiecăruia independenţa naţională, în: Mari gânditori şi filosofi francezi ai veacului al XIX-lea, vol. I, Editura Minerva, Bucureşti, 1989, p. 101. mai este îndreptăţită să conducă o societate “pozitivistă”; de aceea puterea în lumea modernă trebuie să aparţină savanţilor, inginerilor, artizanilor, antreprenorilor industriali şi simplilor producători. Formând împreună clasa industrială, aceştia au datoria de a promova noua credinţă – ştiinţa pozitivă – şi de a instaura noua ordine socială a sistemului industrial. Pentru aceasta, industriaşii vor fi nevoiţi să înlăture barierele politice impuse de cler şi de vechea aristocraţie. “Deficienţele instituţiilor – spunea Saint-Simon – duc la distrugerea oricărei societăţi; vechile instituţii prelungesc ignoranţa şi prejudecăţile timpului în care au fost înfiinţate. Vom fi deci obligaţi să alegem între barbarie şi prostie? Scriitori ai veacului al XIX-lea, numai vouă vă revine sarcina de a ne scoate din această tristă alternativă! Ordinea socială a fost răsturnată pentru că nu mai corespundea nivelului cunoştinţelor ştiinţifice. Voi trebuie să creaţi o nouă ordine, mai bună. Corpul politic a fost dizolvat, voi trebuie să-l reconstituiţi. O asemenea muncă e dificilă, fără îndoială, dar nu vă depăşeşte forţele; voi domniţi asupra opiniei, iar opinia domneşte asupra lumii.”7 Ce opinie trebuia făcută să prevaleze pentru ca o nouă ordine socială şi politică să se instituie? Societatea trebuia făcută să înţeleagă că, atâta vreme cât conducerea treburilor statului va aparţine nobililor, juriştilor şi rentierilor (adică acelor oameni care nu produc nimic, ci lenevesc), banul public va fi cheltuit neeconomic, în profitul celor ce guvernează. Dacă industriaşii ar administra bugetul public, spiritul lor de economie ar fi benefic pentru societate. “Industriaşii simt că ei sunt cei mai apţi pentru a conduce interesele băneşti ale naţiunii, dar nu fac publică această idee, de teamă să nu tulbure liniştea; ei aşteaptă cu răbdare să se formeze o opinie publică în privinţa aceasta şi ca o doctrină cu adevărat specială să-i cheme la cârma afacerilor. Din cele spuse până acum, rezultă că mijloacele paşnice, adică mijloacele de dezbatere, de demonstraţie şi de convingere, vor fi singurele pe care industriaşii le vor întrebuinţa sau le vor sprijini pentru a lua conducerea averii publice din mâinile nobililor, militarilor, juriştilor, rentierilor şi funcţionarilor publici…”8 Potrivit lui Saint-Simon, sistemul industrial bine guvernat de către industriaşi va trebui să se ocupe, în regim de urgenţă, de ameliorarea condiţiilor de viaţă ale categoriei celei mai numeroase şi mai sărace. Rezolvarea acestei probleme ar presupune o nouă “religie civilă” care, deşi inspirată de creştinism, nu va fi condusă de către teologi, ci de savanţii societăţii. 7 Ibidem, pp. 101-102. Saint-Simon, Catehismul industriaşilor (1823), în: Mari gânditori şi filosofi francezi ai veacului al XIX-lea, vol. I, ed. cit., pp. 121-122. 8 Societatea nouă va fi caracterizată de o organizare în care distribuţia rolurilor să-i satisfacă pe toţi deopotrivă: “puterea spirituală – în mâinile savanţilor; puterea temporală – în mâinile proprietarilor; puterea de a numi în funcţiile de mari conducători ai omenirii – în mâinile tuturor; drept salarii pentru guvernanţi – prestigiul.” 9 Guvernanţii vor fi în măsură să corecteze nu numai inegalităţile sociale, ci şi disfuncţiile economiei capitaliste a laissezfaire-ului. Intervenind printr-o plani-ficare ştiinţifică în producţia de bunuri, experţii guvernamentali vor anticipa nevoile societăţii şi vor face astfel încât concurenţa capitalistă să nu ducă la supraproducţie în privinţa unor bunuri şi la penurie în cazul altora. Fără a fi necesară transformarea proprietăţii private în proprietate publică, organizarea sistemului industrial va ţine seamă de multiplele interdependenţe sociale şi, în funcţie de acestea, va planifica economia şi societatea pe baza cunoaşterii ştiinţifice “pozitive”. Aceasta este substanţa socialistă a gândirii lui Saint-Simon. Socialismul lui Pierre-Joseph Proudhon Primele patru decenii ale secolului al XIX-lea, continuând spiritul libertăţii şi al egalităţii inaugurat de Revoluţia franceză, au fost marcate de naşterea ideilor “novatoare” şi “reformatoare”; în fapt, toţi gânditorii epocii, care ulterior vor primi eticheta de socialişti, se numeau “novatori” sau “reformatori sociali”. În rândurile lor, putem remarca preocuparea comună pentru instaurarea egalităţii, dar nu a unei egalităţi abstracte de genul celei proclamate în Declaraţia drepturilor omului şi cetăţeanului, ci a egalităţii reale, care nu putea fi decât economică. Diferă, însă, în câmpul ideilor socialiste, modul de raportare teoretică şi practică la egalitatea de facto. Astfel, utopiştii francezi şi englezi promovaseră o ideologie a comunităţii autarhice, care ignora societatea globală şi statul burghez; concepţia lor era aceea a socialismului fără stat. Începând din anii ’40, discursul socialist înregistrează o schimbare semnificativă: deşi acordă în continuare importanţă reformei sociale şi morale, accentul îl va pune pe reforma politică, adică pe o atitudine critică şi activă în raport cu statul. Aşa se nasc două curente socialiste: pe de o parte, cel revoluţionar-insurecţional al “republicanilor roşii” de genul lui Louis-Auguste Blanqui (1805-1881); pe de altă parte, socialismul de stat sau reformist, promovat de Louis Blanc (1811-1882). Primul curent prefigurează socialismul revoluţionar marxist, iar cel de-al doilea anunţă social-democraţia. 9 Saint-Simon, Scrisorile unui locuitor al Genevei către contemporanii săi, în: Mari gânditori şi filosofi francezi ai veacului al XIX-lea, vol. I, ed. cit., p. 83. La începutul anilor ’40, se produce un fapt extrem de important pentru istoria gândirii socialiste: emigrarea la Paris a unor democraţi şi republicani germani cum ar fi: Ruge, Marx, Grün etc. Intrarea lor în dialog cu socialiştii francezi a determinat naşterea unui nou spirit în ideologia de stânga, pe care istoricii îl vor numi “spiritul lui 1848”. Acesta va fixa în repertoriul socialist două teme fundamentale: a) critica societăţii şi a statului burghez nu trebuie sa vizeze religia, morala şi politica, ci în primul rând economia; doctrina socialistă trebuia să se prezinte ca o nouă economie politică; b) întrucât problemele claselor muncitoare erau aceleaşi în toate ţările, se impunea depăşirea particularismelor şi a izolării, în favoarea internaţionalismului. În acest context politic şi intelectual şi-a făcut apariţia un socialist francez original şi greu de etichetat, revendicat deopotrivă de revoluţionari, de anarhişti şi de social-democraţi: Pierre-Joseph Proudhon (1809-1865). Născut la Besançon într-o familie extrem de modestă şi obligat să trăiască la ţară, printre oamenii săraci, Proudhon va face mari eforturi pentru a se instrui, urmând studiile liceale şi universitare destul de târziu şi cu multe întreruperi. Cu toate acestea, el s-a dovedit un spirit fin şi elevat, cu multiple disponibilităţi intelectuale, scriind cu aceeaşi uşurinţă cărţi remarcabile de gramatică, texte cu conţinut economic şi politic, precum şi studii de estetică. Operele politice prin care a rămas în istoria gândirii socialiste sunt următoarele: Ce este proprietatea? sau Cercetări asupra principiului dreptului şi guvernării (1840); Scrisoare către D-l Blanqui asupra proprietăţii (1841); Sistemul contradicţiilor economice sau Filosofia mizeriei (1846); Confesiunile unui revoluţionar, pentru a servi istoriei Revoluţiei din februarie (1849); Ideea generală a revoluţiei în secolul al XIX-lea (1851); Despre Justiţie în Revoluţie şi în Biserică. Noile principii ale filosofiei practice (1858); Războiul şi pacea. Cercetări asupra principiului şi constituţiei dreptului oamenilor (1861); Despre principiul federativ şi despre necesitatea de a reconstitui partidul revoluţiei (1863); Despre capacitatea politică a claselor muncitoare (1865); Teoria proprietăţii (1865). Cărţile sale iau construit o reputaţie de revoluţionar şi l-au lansat în viaţa politică a vremii, ca deputat în Adunarea constituantă din 1848; tot ele i-au atras şi persecuţiile politice: trei ani de închisoare pentru “incitare la ură şi dispreţ faţă de guvern” şi şase ani de exil în Belgia. Ultima expresie a gândirii sale politice şi sinteza întregii opere o reprezintă lucrarea Despre capacitatea politică a claselor muncitoare (publicată postum în 1865), scrisă într-o perioadă în care se părea că mişcarea muncitorească se relansa (după un reflux provocat de politica opresivă a Imperiului). Un semn al relansării era publicarea, în 1864 (an al alegerilor legislative în Franţa), a Manifestului celor 60 de muncitori de pe Sena. Aceştia – artizani parizieni, membri ai Internaţionalei I (fondată în 1864) – credeau necesară susţinerea în alegeri a candidaţilor proprii şi nu a “democraţilor burghezi”. Frământările politice ale muncitorilor l-au impulsionat pe Proudhon să reformuleze o întrebare pe care şi-o punea de multă vreme: cum poate o clasă socială (şi în special cea muncitoare) să ajungă la dezvoltarea unei acţiuni politice proprii, să conducă o mişcare colectivă şi să-şi impună concepţiile politice în societate? Experienţele Revoluţiei de la 1848 şi propriile sale eşecuri în calitate de parlamentar îl făcuseră să înţeleagă faptul că burghezia e puternică, iar muncitorimea este slabă şi divizată. Cum putea clasa muncitoare să se transforme dintr-o categorie cu identitate exclusiv economică într-un actor politic? Răspunsul la această întrebare este condensat în trei puncte succesive: conştiinţa de clasă, “ideea” colectivă şi practica de clasă. În concepţia lui Proudhon, o clasă socială va dobândi “capacitatea politică” doar cu condiţia de a fi ajuns la o anumită conştiinţă de sine, conştiinţa locului şi a rolului său în societate, conştiinţa intereselor proprii şi a valorilor pe care le are în mod distinct. La orizontul anului 1848, în opinia lui Proudhon, clasa muncitoare dobândise deja conştiinţa de sine. În al doilea rând, o clasă socială ajunge la “capacitatea politică” atunci când este în măsură să formuleze, conform conştiinţei sale, teoria propriei situaţii istorice, a raporturilor sale cu totalitatea socială, precum şi “ideea” unui proiect central al acţiunii sale. Potrivit lui Proudhon, teoria politică este o consecinţă a situaţiei obiective a producătorului ei: de exemplu, în lupta contra feudalismului şi absolutismului, burghezia a ştiut să-şi formuleze un proiect simplu şi coerent, corespunzând situaţiei de conflict cu nobilimea. O teorie politică nu este eficace decât atunci când clasa socială găseşte formula pentru a-şi exprima “legea existenţei sale”. Proudhon credea că, la momentul 1865, “clasele muncitoare posedă o idee ce corespunde conştiinţei pe care o au despre ele însele şi care este în perfect contrast cu ideea burgheziei”; totuşi, această teorie n-a fost suficient dezvoltată şi rafinată. Proudhon a fost unul dintre socialiştii pentru care economia reprezenta miza centrală a oricărui proiect de schimbare socială. În 1840, publicând lucrarea Ce este proprietatea?, el a lansat cel dintâi o formulă sintetică şi provocatoare, cu o mare forţă de convingere pentru clasele sărace: proprietatea este un furt! “Dacă aş fi întrebat: ce este sclavia? şi aş răspunde scurt: este o crimă, gândul meu ar fi imediat înţeles. N-aş avea nevoie de un lung discurs pentru a arăta că puterea de a-i răpi omului gândirea, voinţa, personalitatea este o putere de viaţă şi de moarte, că a face dintr-un om un sclav înseamnă a-l ucide. Atunci pentru ce nu aş putea răspunde la întrebarea: ce este proprietatea? cu este un furt, căci această a doua întrebare este echivalentă cu prima? (…) Un autor ne învaţă că proprietatea este un drept civil, născut din dreptul primului ocupant şi protejat de lege; un altul susţine că este un drept natural, avându-şi izvorul în muncă. Iar aceste teorii, oricât de contradictorii ar părea, sunt aprobate şi încurajate! Eu afirm că nici munca, nici ocuparea, nici legea nu pot da naştere proprietăţii. Afirm, de asemenea, că proprietatea este, de fapt, un efect fără cauză.”10 Ideea că munca nu justifică dreptul de proprietate contrazicea atât teoriile economice şi juridice ale epocii, cât şi simţul comun. De aceea Proudhon s-a văzut nevoit să explice sensul afirmaţiilor sale realizând mai întâi o critică a conceptului de proprietar: “Să acceptăm, totuşi, că munca dă dreptul de proprietate asupra produsului; atunci, de ce acest principiu nu este universal? De ce această pretinsă lege este aplicată unui grup restrâns de oameni şi nu are valabilitate în cazul masei muncitorilor? (…) Cel care munceşte devine proprietar; după principiile actuale ale economiei politice şi dreptului, acest fapt nu poate fi negat. Când spun «proprietar», eu nu înţeleg însă (…) numai cel care îşi încasează prelevările, salariul, gajurile. Prin proprietar, eu înţeleg stăpânul valorii create de el însuşi, valoare care poate da un beneficiu numai proprietarului, adică celui care a produs-o.”11 Dacă nici sistemul capitalist al proprietăţii private şi nici comunismul nu reprezentau soluţii conforme ideilor de libertate şi egalitate, Proudhon considera că trebuie să extragem formula economică cea mai potrivită din practicile asociative ale clasei muncitoare. Aceste practici (cum ar fi societăţile de credit mutual şi de asigurări, societăţile muncitoreşti de producţie) nu lăsau să se întrevadă tendinţa de abandonare a proprietăţii şi responsabilităţii economice în favoarea unui stat comunist. Principiul noului sistem economic prefigurat de muncitorime era acela al mutualismului sau al reciprocităţii. Ideile politice ale lui Pierre-Joseph Proudhon conturează un socialism atipic. Deşi porneşte de la o critică a proprietăţii private, el nu sucombă în comunism. Deşi vorbeşte despre egalitate, nu o confundă cu nivelarea bunăstării, ci o defineşte ca egalitate a condiţiilor sau mijloacelor de muncă. În felul acesta, lasă loc iniţiativei şi meritului individual, acceptând concurenţa ca sursă a progresului. În locul unei societăţi a proprietăţii private şi a exploatării omului de către om, imaginează societatea mutualistă a iniţiativelor asociative muncitoreşti. Prin toate aceste idei, Proudhon construieşte o concepţie “socialliberală”. Cât priveşte instituţia etatică, gânditorul francez demonstrează rolul nefast al centralismului birocratic, susţinând necesitatea federalismului. Pierre-Joseph Proudhon a influenţat enorm gândirea şi practica politică socialistă, prin faptul că a transferat discuţia despre mijloacele de realizare a noii societăţi de pe tărâm moral, 10 Pierre-Joseph Proudhon, Ce este proprietatea?, în: Mari gânditori şi filosofi francezi ai veacului al XIX-lea, vol. II, ed. cit., pp. 150-151. 11 Ibidem, p. 157. religios şi filosofic în planul economiei politice. Critica proudhoniană la adresa proprietăţii capitaliste avea să influenţeze toate generaţiile următoare de socialişti revoluţionari europeni, după cum proiectul societăţii mutualiste avea să îi inspire pe social-democraţi şi chiar pe corporatişti. Democraţia consensualistă: în acest model, decizia este rezultatul unui compromis, al eforturilor de a realiza un consens mai larg între actori şi de a proteja mai bine interesele minorităţilor. - o participare mâi largă !a guvernare şi urs acord larg asupra politicilor pe care guvernul ar trebui să le urmeze - o împărţire a puterii şi o strânsă colaborare între un anumit număr de partide politice; o difuziune a puterii In cadrul sistemelor guvernamental şi partizan - Olanda, Belgia, Austria, Elveţia au dezvoltat acest tip de democraţie întrucât sunt societăţi plurale, care sunt marcate de o mare diversitate din punct de vedere etnic, rasial, lingvistic sau religios. 1. împărţirea puterii executive în coaliţii largi de partide 2. relaţie Executiv-Legislativ caracterizată prin echilibru de putere 3. sistem muitipartidist 4. sistem electoral bazat pe reprezentarea proporţională 5. guvernare federală şi descentralizată 6. divizarea puterii legislative în două Camere la fel de puternice, dar diferit constituite 7. Constituţie rigidă care poate fi amendată doar prin majorităţi extraordinare 8. Legile sunt supuse unui control de constituţionalitate de către o Curte Supremă sau o Curte Constituţională. Guvernarea consensualistă urmăreşte o împărţire, o dispersare şi o limitare a puterii în diferite moduri, Democraţia consensualistă mai este denumită şi „democraţia negocierii”, fiind o formă „mai generoasă, mai tolerantă” ( Arendt Lijphart) de democraţie. stabilesc, cine le va rezolva. "Povara" raţionalităţii nu se află asupra alegătorilor, ci este transferată asupra reprezentanţilor acestora. Decizia politică aparţine mai degrabă guvernanţilor, decât guvernaţilor. Democraţia liberală este o formă de conducere democratică care balansează principiul guvernării limitate şi idealul consimţământului popular. Aspectul liberai este reflectat îhtr-o reţea de verificări asupra guvernului care sunt menite să garanteze libertatea şi si ie ofere cetăţenilor protecţie împotriva Statului, Caracterul democratic este bazat pe un sistem de alegeri periodice şi competitive, desfăşurate pe baza votului universal şi a egalităţii politice. ? trăsături definitorii ale democraţiei liberale: 1) guvern constituţional, bazat pe reguli formale, legale; 2) garantarea libertăţilor civile şi a drepturilor individuale; 3) fragmentare instituţională şl un sistem de "checks and balances”; 4) alegeri regulate care respecta principiul "o persoană, un vot; un vot, o valoare”: 5) competiţie între parade şi pluralism politic; 8) distincţie clară între stat şi societatea civilă; independenţa grupurilor organizate şl a Intereselor faţă de guvern; ?) economie bazată pe spirit întreprinzător privat, organizată conform pieţei. Democraţia liberală este reprezentativă; puterea de a lua decizii politice şi de a le impune se află în mâinile unui grup de reprezentanţi ai comunităţii, singurii autorizaţi să legifereze şi să execute asemenea decizii. Sistemul este considerat democratic nu pentru că poporul ar conduce cu adevărat, ci întrucât se poate afirma că acesta, guvernează în sens simbolic sau metaforic, prin intermediul reprezentanţilor pe care îi alege în cadrul unui proces electoral corect Deoarece nu există restricţii privind participarea politică, putem descrie statul liberaldemocratic ca pe un aparat neutru, deschis problemelor ridicate de un electorat liber să se asocieze şi să se mobilizeze după cum doreşte. Ceea ce individuaiizeză democraţia liberală de orice alt sistem politic este faptul că instituţia votului universal se împleteşte cu un sistem electoral realmente concurenţia! întrucât se bucură de libertăţile fundamentale de expresie şi de asociere, oamenii pot crea o multitudine de organizaţi politice şl partide, care să reflecte diversitatea unei societăţi moderne. Ceea ce nu înseamnă că "poporul conduce" cu adevărat sau că 'Voinţa poporului" este îndeplinită, iar aceasta dintr-o mulţime de motive, recunoscute deschis de teoreticienii democraţiei: 1) conducerea populară este mediata de funcţionarii publici; 2) cetăţenii care votează reprezintă uneori doar o parte a electoratului; 3) procesul electoral reflectă preferinţele şi nevoile poporului doar în mare, reducând o gamă largă de opţiuni la un mic grup de partide sau de candidaţi. Aşa cum susţineau teoreticieni ca -Joseph Schumpeter, Robert Dahl şi Antony Downs, sfera publică a democraţiei liberale este aidoma unei pieţe. Politicienii sunt întreprinzători care se prezintă şi candidează pentru o funcţie. în căutarea susţinerii publice, el oferă electoratului seturi de propuneri şi promisiuni. Cetăţenii sunt consumatorii acestor platforme. Căutând să-şi satisfacă revendicările, ei îşi exprimă preferinţele prin vot, 111 sperând ca rezultatul electoral si le minimalizeze nemulţumirile şi să le maximizeze satisfacţia. In măsura în care acest lucru se realizează, cu majoritatea sufragiilor sau măcar cu mai multe voturi decât adversarii lor, ei vor fi realeşi la viitorul scrutin, măsura în care speranţele alegătorilor nu sunt îndeplinite, titularii vor fi respinşi, în favoare: unor candidaţi despre care se crede că vor face o "treabă mai bună", ia rândul lor implicaţi continuu într-un proces electoral concurenţia!. O astfel de democraţie se caracterizează mai puţin prin puterea acordată cetăţenilor obişnuiţi şi mai mult prin responsabilitatea funcţionarilor publici. Posibilitatea de a câştiga o poziţie şi teama de a o pierde îi forţează pe aceştia din urmă să acţioneze în conformitate cu "voinţa publică" - aşa cum a fost ea exprimată prin alegeri şi prin interesele de grup în perioadele dintre alegeri. Social-democratia Este principala doctrină concurentă a liberalismului. Liberalii consideră piaţa, ca ansamblu al iniţiativelor individuale, ca fiind nu doar o economie, ci un mod de organizare a societăţii. Orice intervenţie peste piaţă - iar statul neminima! este o astfel de intervenţie este nejustificată şi are darul de a introduce perturbări care se vor dovedi păguboase în timp. Pentru social-democraţi, piaţa este cei mai bun mod de a produce bogăţie, dar societatea este mai mult decât piaţa, iar statul are rostul să asigure acest primat al societăţii asupra propriei economii. Desigur, fără a distruge, precum statele comuniste, piaţa şi capitalismul. Sintagma cea mai potrivită: „economie socială de piaţă”. Politicile statului bunăstării de factură social-democrată au patru caracteristici esenţiale: -Solidaritatea socială - un principiu care afirmă că cetăţenii sunt responsabili nu doar de propria lor bunăstare, ci şi de bunăstarea concetăţenilor lor şi, în general, de toate problemele comunităţii în care trăiesc, inclusiv ale naţiunii. Solidaritatea socială întemeiază redistribuirile în societate. - Programele de securitate socială - al căror principiu este că orice cetăţean este îndreptăţit la un minimum al nivelului de trai în raport cu bunăstarea de ansamblu a societăţii. Aceasta nu înseamnă că toţi oamenii sunt egali, ci doar că, într-o societate ca Suedia de exemplu, ţinând cont de nivelul de bunăstare generală, nimeni nu va fi flămând sau lipsit de locuinţă doar pentru că, din varii motive, nu are, pentru moment, posibilitatea să-şi cumpere mâncare sau să plătească pentru locuire. - Piaţa trebuie gestionată în aşa fel încât, pe de o parte, să rămână piaţa, adică să funcţioneze ca o instituţie capitalistă, dar acţiunea ei să fie modelată conform opţiunilor politice ale societăţii. Un sector economic de stat relativ dezvoltat însoţeşte, iar uneori sprijină, puternica economie capitalistă suedeză, de exemplu. politică definirea socialdemocraţiei drept o a treia cate, prin delimitarea ei atât de stânga tradiţionalista, cât şi de liberalism. Întrebările fundamentale sunt: cum poţi sa obţii prosperitate economica într-o lume a economiei globale şi a schimbărilor tehnologice şi cum se poate asigura, în aceste condiţii, stabilitatea sociala ? Problema se pune acum în termenii calităţii vieţii, care este rezultatul a trei evoluţii care au loc simultan în lume în prezent: 1) globalizarea, care schimbă ordinea economică a lumii; 2) transformările din viaţa personală, care duc la restructurarea abordării unor teme ca libertatea, egalitatea, solidaritatea şi bunăstarea; 3) relaţia cu natura, care se pune acum în termenii ecologismului. Se propune triada valorică Comunitate - Oportunitate - Responsabilitate, urmând a se realiza prin: 1) reinserţia partidelor social-democrate la nivel comunitar, ca "partide ale valorilor" 2) definirea unui nou rol al guvernului, care sa fie preocupat de noul sau rol în promovarea educaţiei, inovaţiilor tehnologice, a micilor întreprinderi. Mecanismele guvernării trebuie redefinite, ca şi parteneriatul între sectoarele public şi privat. În general, trebuie recunoscută apariţia unei noi societăţi, a „cunoaşterii”, care continuă modelul societăţii postindustriale. În Suedia, sectorul public este neobişnuit de mare în comparaţie cu alte democraţii occidentale. Căile ferate, sistemul poştal, reţeaua de telecomunicaţii şi o mare parte din producţia de energie electrică şi alte infrastructuri sunt proprietate de stat. Dar, pe de altă parte, business-ul suedez este în proprietate privată în proporţie de circa 90%. Nu a existat nici un fel de dezbatere despre extinderea proprietăţii de Stat. in schimb, s-a discutat despre privatizarea unor companii de stat. Democraţia industrială - care pune în locul conflictului industrial tradiţonal dintre muncitori şi patroni cooperarea dintre muncitori şi conducere pentru bunăstarea şi succesul companiei. Japonezii au făcut acelaşi lucru cu muncitorii lor, în programele de creştere a calităţii de exemplu, iar rezultatele obţinute au fost spectaculoase. Concepte-cheie ale social-democraţiei: egalitatea, în special putere egală în societate şi guvernare, egalitatea în faţa legii, justiţie socială , economie mixtă (proprietate publică şi privată; se accepta economia de piaţa şi planificarea orientativa şi o intervenţie a statului în economie). Social-democraţia consideră că egalitatea juridică şi politică rămâne formală şi superficială, dacă nu este cuplată cu una economică şi socială: dificultăţile economice (sărăcia, lipsa de resurse, modul de viaţă propriu celui care trebuie să trudească pentru a-şi câştiga minimul necesar traiului) şi cele sociale (poziţia inferioară, dependentă sau marginală) anulează valoarea celorlalte forme de egalitate - din poziţia sa defavorizată şi adesea mizeră, omul simplu nu poate beneficia de avantajele vieţii civilizate (cultură, satisfacţie existenţială, reuşită personală), şi adesea nici de egalitatea juridică sau politică anunţată formal (căci a beneficia de acestea presupune resurse de timp, bani şi informaţie, pe care acesta nu le posedă: avocaţii trebuie plătiţi, acţiunile judecătoreşti necesită plata unor taxe, informaţia strict necesară participării politice costă etc.). Chiar dacă exercitarea drepturilor de care beneficiază acesta (în virtutea egalităţii juridice şi politice este ca atare gratuită, exercitarea lor în fapt presupune nişte costuri de oportunitate (beneficii la care el renunţă pentru a-şi putea exercita aceste drepturi, pierderi datorate lucrurilor la care renunţă pentru a putea să profite de egalităţile respective) pe care adesea omul sărac nu-şi poate permite să le plătească, în timp ce membrii mai favorizaţi ai comunităţii pot. Este normal şi drept ca toţi oamenii să pornească în viaţă cu o egalitate a şanselor, ceea ce nu se întâmplă (în viziunea social-democraţilor) dacă există mari inegalităţi economice şi sociale. Egalitatea şanselor nu poate rezulta doar din egalitatea drepturilor juridice şi politice principale; ea trebuie să aibă şi un fundament în sfera resurselor economice. Acest lucru a fost implicit recunoscut de mult, şi de cele mai diverse orientări de gândire, în domeniul intelectual, o dată cu admiterea necesităţii accesului la educaţie al tuturor oamenilor, indiferent de veniturile lor (aşa se explică gratuităţile, bursele şi ajutoarele acordate pentru elevi şi studenţi pretutindeni). Este însă greu de pretins că numai în acest domeniu este necesară o intervenţie publică pentru garantarea egalităţii şanselor, gândirea de stânga susţine că un sprijin similar este necesar şi în sfera ocupării forţei de muncă, a asistenţei medicale etc. Ce fel de egalitate de şanse poate exista pentru un şomer, un bolnav incapabil de a-şi plăti tratamentele etc.? Banii sunt o sursă majoră de putere, iar cei care sunt bogaţi au putere asupra celor săraci. Bogăţia le dă posibilitatea sa candideze şi sa influenţeze politicile guvernamentale, astfel încât cei bogaţi exercita mult mai multa influenţă atunci când sunt stabilite politicile. Acest avantaj nu este democratic, întrucât fiecare cetăţean ar trebui să aibă o influenţă egala în guvernare (sloganul "un om, un vot"); dar această influenţă egală nu se poate realiza cu adevărat daca nu se procedează la distribuirea pe baze egale a puterii, inclusiv a puterii economice. De aceea, programul social-democraţilor face apel la redistribuirea bogăţiei pentru promovarea egalităţii, respectiv la controlul public mai degrabă decât cel privat asupra resurselor naturale şi industriilor majore. William J. Clinton, preşedinte al SUA între 1992-2000, premierul britanic Tony Blair (din 1997), respectiv cancelarul german Gerhard Schroder (din 1998) au aplicat în practică. De aceea, democraţia liberală este un consfruet politic oxtmsronlc: ilmiteîe libertăţii sunt date de egalitate, insă limitele egalităţii ţin respectarea libertăţii Individuale, Modernitatea este caracterizată din punct de vedere politic de un cult al libertăţii. Acest cuîî se exprimă prin convingerea că libertatea este valoarea politică supremă, fiind (!) valoarea din care decurg toate celelalte şi (2) valoarea în sine, indiscutabilă (alte vaiori se justifică prin ea; ea nu are însă nevoie de nici o justificare: libertatea este un drept natura! primordial, toate datoriile decurg din drepturile naturale -- Leo Strauss). Metafora libertăţii originare fondează modernitatea politică, sugerând că nevoia de libertate este prima şi €88 mai importantă nevoie umană, Nevoia de libertate este o caracteristică a omului modern, în lupta cu autoritarismul excesiv (cu absolutismul podise dictatura abuzurile de putere, guvernarea arbitrară), omul modern a resimţit din plin lipsa libertăţii şi a revendicat "o marjă de libertate” sau un "spaţiu privat' în care nici o autoritate să nu poată pătrunde. S-a cristalizat astfel o distincţie esenţială între spaţiul public (ei chestiunilor de interes public, ai Binelui general), în care trebuie sa domnească legea şi autoritatea îegitimă, şi un "spaţiu privat" (ai chestiunilor personale, ai binelui individual), în care omul trebuie să se bucure deplin de libertate. Pentru a distinge între ceie doua domenii, s-au elaborat principii ca cei ai "maximei libertăţi individuale compatibile cu libertatea celorlalţi" Concluzia la care au ajuns filosofii moderni este, deci, că „fiecare individ are deplina libertate de a face tot ceea ce doreşte, în măsura în care el nu dăunează cu nimic celorlalţi”. Societatea (statul, autoritatea) au dreptul de a interveni în sfera individuală doar atunci când acţiunile cuiva lezează interesele legitime (drepturile) ale altor oameni; puterea politică trebuie să ie deci limitată, Nerespectarea acestui principiu este specifică totalitarismului, care pretinde că statul are o libertate nelimitată de acţiune (în numele sarcinii sale de a reaiiza Binele general, al satisfacerii nevoilor oamenilor, al asigurării dreptăţii sociale sau al promovării „interesului de Staf”. Impunând persoanelor particulare anumite „priorităţi”, aprecieri de valoare şi decizii privind „ce este important” (sau bun, util, drept), statul dirijist încalcă sfera libertăţii individuale şi lasă oamenii la cheremul hotărârilor arbitrare ale unei birocraţii care exercită puterea: nu mai poate fi vorba de supremaţia legii, ci de supremaţia subiectivităţii autorităţilor. În vederea evitării consecinţelor negative, periculoase, ale autoritarismului politic, o mare parte a gândirii moderne a susţinut necesitatea limitării acţiunii statului Sa sfera apărării drepturilor cetăţeneşti şi a libertăţii negative a persoanelor. Această idee se bazează pe distincţia dintre libertate negativă şl libertate pozitivă. Prin libertate negativă se înţelege pur şi simplu absenţa constrângerilor (impuse de stat sau de alţi oameni). Asigurarea libertăţii negative presupune restrângerea intervenţiei statale sau sociale în sfera vieţii individuale ia un nivel minim (necesar apărării drepturilor şi libertăţilor individuale). Dar, totodată, ea nici nu poate garanta oamenilor posibilitatea efectivă de a-şi atinge scopurile, deoarece constituie doar o condiţie necesară, nu şi una suficientă, pentru succesul acţiunii individuale îndreptate spre atingerea unor ţeluri.Plecând de aici, o parte din gândirea modernă a pledat pentru libertatea pozitivă, constând în existenţa condiţiilor necesare pentru atingerea scopurilor individuale, pentru realizarea umană. La originea ideii de libertate stă intuiţia imediată că a fi liber înseamnă a putea face ceea ce vrei. Această intuiţie a fost criticată de multe ori, ca irealizabilă sau periculoasă (atunci când fiecare face ceea ce vrea, se ajunge îa abuzuri: „Când fiecare face ce-i place, se face adesea ceea ce nu place altora”, Jean-Jacques Rousseau, Scrisori scrise de pe munte, Scrisoarea a VII-a). Ideea de libertate ca posibilitate a individului de a face ceea ce vrea a fost deci identificată cu ideea de libertate arbitrară, însă, deşi este evident că libertatea arbitrară nu poate îi acceptată şi că sfera de acţiune liberă a fiecăruia trebuie limitată pentru a se putea asigura o sferă similară de acţiune tuturor celorlalţi, nevoia de a putea face ceea ce vrea este o nevoie fundamentală a fiecărui individ. Socialismul revoluţionar marxist Realităţile primei jumătăţi a veacului al XIX-lea (marcate de conflicte sociale, de luptele politice ale burgheziei împotriva monarhiilor absolutiste şi de mişcările naţionale pentru independenţă şi unitate) au generat următoarea problematică: cum poate fi schimbată ordinea socială profund injustă a prezentului? Aceasta a fost preocuparea majoră a teoreticianului Karl Marx. Trecând de la umanismul democrat al stângii hegeliene contemplative la socialismul revoluţionar, gânditorul german va critica filosofia care, în opinia sa, nu făcuse nimic pentru a schimba cu adevărat lumea: “Filosofii n-au făcut decât să interpreteze lumea în diferite maniere; dar ceea ce contează este a o transforma”, afirma el în Tezele despre Feuerbach. Pentru a face din gândire un instrument al practicii sociale, Marx a demarat o analiză a mecanismelor economice, sociale şi politice care stau la baza devenirii istorice a umanităţii. În cadrul acestor mecanisme, procesul muncii (al producţiei) a fost considerat elementul esenţial pentru înţelegerea tuturor relaţiilor sociale. Pentru a răspunde trebuinţelor sale (în special celor de factură biologică), omul utilizează diferite mijloace de muncă. Aceste mijloace caracterizează o perioadă istorică determinată: “Ceea ce distinge o epocă economică de alta este mai puţin ceea ce se produce, cât mijloacele prin care se produce”, spunea Marx în primul volum al Capitalului. În procesul muncii, oamenii îşi organizează colaborarea în cadrul aşa-numitelor raporturi de producţie, care reprezintă distribuirea indivizilor în diversele activităţi specifice producţiei de bunuri materiale şi de servicii. Procesul productiv generează în acelaşi timp bunuri economice (obiecte şi prestaţii) şi raporturi sociale. Structura economică a unei societăţi cuprinde, pe de o parte, raporturile dintre oameni şi natură (adică procesul muncii, prin care oamenii transformă în folosul lor diverse elemente ale mediului natural), iar pe de altă parte relaţiile dintre indivizii angajaţi în procesul producţiei. În cadrul raporturilor de producţie, oamenii sunt distribuiţi după o schemă inegalitară: unii posedă mijloace economice care îi plasează în poziţia de dominaţie, iar alţii, lipsiţi de asemenea mijloace, sunt nevoiţi să suporte dominaţia. Această stare de lucruri a apărut în viaţa colectivităţilor umane de îndată ce productivitatea muncii a făcut posibilă realizarea de bunuri în surplus faţă de necesarul supravieţuirii. 35 În limbaj economic marxist, inegalitatea s-a născut atunci când progresul tehnologic şi diviziunea socială a muncii au permis apariţia plusprodusului. Când munca unui număr oarecare de indivizi a fost suficientă pentru a satisface trebuinţele tuturor membrilor colectivităţii, unii dintre oameni au putut fi degrevaţi de activitatea productivă, dedicându-se altor tipuri de activităţi. Subzistenţa lor depindea de însuşirea plusprodusului. Iar această “confiscare” a plusprodusului realizat de cei care munceau realmente pentru realizarea de bunuri a fost justificată tocmai de faptul posesiei mijloacelor de producţie. Pentru Marx, orice formaţiune istorică sau orice tip de orânduire socială (începând cu comuna primitivă, continuând cu sclavagismul şi feudalismul şi terminând cu capitalismul) se întemeiază pe o anumită bază economică sau pe un mod de producţie. Ordinea inegalitară generată în interiorul oricărei societăţi de relaţiile de producţie se concretizează în existenţa a două clase antagoniste: stăpânii de sclavi şi sclavii – în antichitate; nobilimea şi iobagii – în orânduirea feudală; capitaliştii şi proletariatul – în societatea modernă capitalistă. Indiferent de epocă, o clasă domină graţie statutului său economic de proprietar al mijloacelor de producţie, iar cealaltă este dominată şi exploatată. Din acest motiv, “istoria tuturor societăţilor de până azi este istoria luptelor de clasă. Omul liber şi sclavul, patricianul şi plebeul, nobilul şi iobagul, meşterul breslaş şi calfa, într-un cuvânt asupritorii şi asupriţii se aflau într-un permanent antagonism, duceau o luptă neîntreruptă, când ascunsă, când făţişă, o luptă care se sfârşea de fiecare dată printr-o prefacere revoluţionară a întregii societăţi sau prin pieirea claselor aflate în luptă. În epocile mai îndepărtate ale istoriei, găsim aproape pretutindeni o împărţire completă a societăţii în diferite stări, o scară variată de poziţii sociale. În Roma antică, găsim patricieni, cavaleri, plebei, sclavi; în Evul mediu: feudali, vasali, breslaşi, calfe, iobagi şi, pe lângă aceasta, mai în fiecare din aceste clase găsim trepte distincte. Societatea burgheză modernă, ridicată pe ruinele societăţii feudale, nu a desfiinţat antagonismele de clasă. Ea a creat doar clase noi, condiţii noi de asuprire, forme noi de luptă, în locul celor vechi. Epoca noastră, epoca burgheziei, se deosebeşte însă prin faptul că a simplificat antagonismele de clasă. Societatea întreagă se scindează din ce în ce mai mult în două tabere duşmane, în două mari clase direct opuse una alteia: burghezia şi proletariatul”47. Bazei economice din orice orânduire îi corespunde o anumită suprastructură, adică un complex de instituţii, de ideologii şi de moduri de gândire prin care societatea îşi apără, îşi explică şi îşi justifică distribuţia inegalitară a averii şi a puterii. În cadrul suprastructurii, există totuşi unele elemente (ideatice în special) care contestă ordinea politică şi economică a societăţii. Contestarea în opinia lui Marx, trecerea de la o formaţiune istorică la alta se realizează ca urmare a acutizării contradicţiilor dintre forţele materiale de producţie şi relaţiile 36 sociale de producţie. Spre deosebire de Hegel sau de Saint-Simon (care considerau că schimbarea se produce prin intermediul ideilor), Marx afirma că baza economică a societăţii constituie fermentul schimbării: “Modul de producţie al vieţii materiale condiţionează, în genere, procesul vieţii sociale, politice şi spirituale. Nu conştiinţa oamenilor le determină existenţa, ci dimpotrivă, existenţa lor socială le determină conştiinţa. Pe o anumită treaptă a dezvoltării lor, forţele de producţie materiale ale societăţii intră în contradicţie cu relaţiile de producţie existente sau, ceea ce nu este decât expresia juridică a acestora din urmă, cu relaţiile de proprietate (…). Din forme ale dezvoltării forţelor de producţie, aceste relaţii se transformă în cătuşe ale lor. Atunci începe o epocă de revoluţie socială”12. Dezvoltarea societăţii omeneşti prin acumularea permanentă a condiţiilor materiale apte să declanşeze – la anumite intervale – revoluţii sociale este interpretată de clasicii socialismului revoluţionar dintr-o perspectivă istoricist-economică, ce pune accentul pe ideea că istoria umană este, în fapt, un destin implacabil. Cursul istoriei nu poate fi modificat nici pe baza raţiunii, nici a bunelor intenţii ale utopiştilor. De aceea Marx considera că ştiinţa socială nu poate să ajungă decât la cunoaşterea şi înţelegerea cursului istoriei; pe baza unei asemenea cunoaşteri, ea va ajunge la concluzia că trebuie să acţioneze în sensul istoriei, şi nu împotriva lui. “Chiar dacă o societate a descoperit legea naturală a dezvoltării sale – spunea Marx în Capitalul –, ea nu poate nici să sară peste anumite faze naturale ale dezvoltării, nici să le desfiinţeze prin decrete. Dar ea poate să scurteze şi să uşureze durerile facerii”. Odată cu apariţia claselor antagoniste, a luat naştere statul – instituţie menită să apere şi să menţină sistemul dominaţiei de clasă. Deşi îşi are originea în societate, statul se separă de aceasta, devenindu-i tot mai străin; deşi pare reprezentantul întregii comunităţi, el este în fapt reprezentantul clasei dominante. În aceste condiţii, statul devine princi-pala miză politică a tuturor revoluţiilor sociale. Toate schimbările de regim politic, din antichitate şi până la monarhiile sau la republicile parlamentare burgheze, n-au făcut altceva decât să întărească şi să perfecţioneze mecanismul statal. După fiecare revoluţie, statul a devenit mai eficient în apărarea intereselor clasei dominante. Revoluţia proletară, însă, atunci când se va produce, va avea sarcina de a sfărâma structurile clasice ale statului. După preluarea puterii politice, clasa muncitoare va colectiviza mijloacele de producţie şi va aboli alienarea etatică, deschizând calea spre societatea comunistă. În acea fază superioară a evoluţiei sociale, va dispărea subordonarea individului faţă de diviziunea muncii; nu va mai exista vreo opoziţie între munca intelectuală 12 Marx, Contribuţii la critica economiei politice, în: Marx, Engels, Lenin, Despre dialectică, vol. 2, Editura Minerva, 1978, p. 62. 37 şi cea fizică, iar principiul repartiţiei va fi următorul: “De la fiecare după capacităţi, fiecăruia după nevoi!”. Proiectul comunismului creionat de Marx şi Engels era cel puţin la fel de utopic precum proiectele lui Owen şi Fourier. Spre deosebire de acestea, însă, comunismul “clasicilor materialismului dialectic şi istoric” trebuia să se realizeze printr-o metodă revoluţionară, nu prin una gradual-reformistă. Revoluţia socială avută în vedere de Marx pentru depăşirea capitalismului este marcată, în teorie, de o nuanţă profetică istoricistă, dar şi de o ambiguitate în ceea ce priveşte maniera ei de desfăşurare. Marxismul porneşte de la axioma că o adevărată “lege naturală” a istoriei face inevitabilă trecerea de la capitalism la socialism, întrucât proprietatea privată capitalistă asupra mijloacelor de producţie intră în contradicţie cu caracterul social al producţiei. Depăşirea acestei contradicţii şi instaurarea unei noi ordini sociale şi economice (în care producţia să aibă la bază o asociaţie liberă şi egalitară a celor ce muncesc) necesită o revoluţie al cărei rezultat să fie societatea fără clase. Odată cu evoluţia condiţiilor economico-sociale din cea de-a doua jumătate a secolului al XIX-lea, concepţia marxistă cu privire la revoluţia socială care să conducă de la capitalism la socialism a înregistrat o schimbare semnificativă. Astfel, “concepţia iniţială a marxismului (…) prezicea că revoluţia va veni ca rezultat al presiunii crescânde a capitalismului asupra muncitorilor, şi nu ca rezultat al presiunii crescânde a unei mişcări muncitoreşti tot mai eficace asupra capitaliştilor."13 Deci, iniţial s-a conceput revoluţia ca rezultat al pauperizării crescânde a clasei muncitoare, în contrast cu îmbogăţirea nemeritată a capitaliştilor. Ulterior, Engels va proiecta un alt scenariu: în sistemul democraţiei burgheze, proletariatul organizat profesional şi politic va obţine poziţii ameninţătoare pentru clasa dominantă; în aceste condiţii, capitaliştii vor fi nevoiţi să stăvilească prin metode nedemocratice şi violente avansul politic al clasei muncitoare. Acesteia din urmă nu îi va mai rămâne decât să răspundă cu violenţă la violenţele burgheziei. 13 Karl Popper, Societatea deschisă şi duşmanii ei, vol. 2, Editura Humanitas, Bucureşti, 1993, p. 175. 38 STATUL NAŢIUNE Ideea de stat ca putere suverană în viaţa terestră îşi are originea în Europa medievală. În ceea ce priveşte prima identificare a naţiunii pe un teritoriu sau altul, problema a făcut obiectul unor dezbateri istorice cu substrat politic. Statul-naţiune – ca reprezentare politică ce implică doar populaţii aparţinând aceluiaşi teritoriu şi în care se recunosc mai presus de orice supuşii unei puteri suverane, a apărut o dată cu Restauraţia engleză din 1690 şi s-a afirmat cu putere o dată cu Revoluţia americană din 1776 şi cu Revoluţia franceză (încă din perioada „regalistă” – 1790). Forma politică stat-naţiune s-a născut şi s-a răspândit în război, în violenţă, datorită fenomenului de rupere a jurământului de credinţă al supusului faţă de suveran ce caracteriza vechile monarhii absolute. Progresiv, această formă va deveni tot mai complexă prin integrarea elementelor ce caracterizează ceea ce numim astăzi statul de drept: un stat prevăzut cu mecanisme instituţionale şi juridice, separarea puterilor şi garantarea libertăţilor politice. Instituirea statală Actul întemeierii statului apare ca o dublă problemă: „teologico-politică”, vizînd desprinderea puterii „terestre” (temporale) de Biserică şi „ nemijlocit politică”, vizînd afirmarea unei „unităţi” politice într-o societate marcată de o divizare constitutivă. Umficînd cele două probleme, se poate spune că este vorba de un lent proces de emancipare prin constituirea unui Stat conceput în acelaşi timp ca suveran şi ca unu. De ce acest proces a avut loc in Occident? Pierre Manent vede apariţia statului ca rezultat al unui compromis între "sacrul religios" şi "sacrul civic". în Europa, spre deosebire de Orient, regele nu a fost cheia de boltă a sistemului sacru. în schimb, el preia sarcina profană, politică, de a constitui cetatea terestră sau corpul politic ca totalitate. Prima teorie a statului este cea a lui Machiavelli: el enunţă autonomia politicii al cărui scop este constituirea politicului, adică instituirea statului. Odată cu Machiavelli, statul laic există de jure şi nu doar de facto. Statul modern este un stat socialmente constituit. Natura politică a statului 39 - statul este expresia prin excelenţă a politicului definit ca spaţiu public - instituirea statului este un act politic suprem: a institui un stat înseamnă a da naştere unui spaţiu politic; anterior apariţiei statului nu exista decit o stare naturală, de război şi anarhie. Pentru a fi instituit, statul trebuie să fie constituit, adică dotat cu o Constituţie: ea exprimă corespondenţa între reprezentările juridic traduse ale societăţii şi cele ale statului. Constituţia conferă astfel statului consistenţă juridică şi face ca acesta să fie sustras punerii în discuţie prin forţă. În faţa evenimentelor sociale aleatorii, statul va reprezenta permanenţa, ceea ce îi va permite să fie un corp. Statul de drept - trăsături - statul limitează pe cît posibil puterile lui poliţieneşti (aşa încît să nu afecteze totuşi securitatea membrilor lui), iar pe plan internaţional, îşi interzice pe cît posibil acte contrare regulilor dreptului internaţional. - statul de drept consacră dominaţia regulilor juridice stabile, cunoscute şi sancţionate, reguli ce depăşesc schimbările politice legate de umorile popoarelor sau preferinţele guvernanţilor. - statul de drept se defineşte prin existenţa unei constituţii, a unei politeia, aşa cum o văzuse Aristotel - adică o normă superioară avînd o importanţă politică; dar chiar şi această normă superioară care este creatoare de stat este ea însăşi creată. Conceptul contemporan de stat de drept (ca stat protector al libertăţilor publice) este identificat cu conceptul de democraţie. Dacă nu orice stat de drept este necesarmente un stat democratic, orice democraţie trebuie să fie un stat de drept, în sensul că statul e supus principiului legalităţii, adică constituţionalităţii (cf. Michel Troper, Pour une théorie juridique de l'Etat, PUF, Paris, 1994) Societate civilă - stat Putem gîndi societatea pacificată în afara puterii statale? S-a propus conceptul de "societate civilă", ca exprimînd o sferă socială autonomă în raport cu puterea statală. Existenţa autonomă a unei societăţi civile este însă greu de susţinut; societatea se poate auto-institui, dar nu se poate autonomiza în raport cu statul decît cu riscul transformării ei într-un conglomerat lipsit de unitate. Termenul însuşi de "societate civilă" a fost utilizat cu sensuri diferite. În sens strict şi etimologic, societatea civilă este politică, adică societas civilis (comunitate politică) termen aristotelic. Această societate este condusă şi organizată printr-o constituţie. Pîna în secolul XVIII, această semnficaţie a fost prevalentă: societatea civilă era înţeleasă drept societatea politic organizată; ea era opusa stării naturale. O societate distinctă de de starea naturală nu era 40 concepută decît ca fiind politic organizată. în epoca lui Locke, "societate civilă" este un concept opus celui de stare naturală"; Începînd cu secolul XIX, conceptul de societate civilă este diferit de acela de societatea politică (stat) şi opus lui. Societatea civilă este o societate în afara politicii, depolitizată. SCHIMBAREA SOCIALĂ Problema filosofică a schimbării sociale este aceasta: dacă schimbarea societăţii umane poate fi înţeleasă în termenii modelului cosmic, natural sau, dimpotrivă, există o specificitate a timpului uman care face ca schimbarea socială să fie diferită de cea naturală. Pe scurt, filosofia este preocupată de natura schimbării sociale. Filosofia politică se interesează în mod particular de două chesiuni: tipuri de schimbări social-politice (graduale sau bruşte, parţiale sau globale) şi schimbarea socială din perspectiva relaţiei politic-infrapolitic. Vom aborda pe rînd problema schimbării sociale, mai întîi din perspectiva filosofiei în general, apoi din unghiul de vedere al filosofiei politice Natura schimbării sociale Există două concepţii privind natura schimării sociale, în funcţie de modul în care este înţeles timpul uman sau social: concepţia ciclică şi concepţia stadială. Modelul ciclic: neagă orice distinţie calitativă între timpul uman şi cel biologic. Timpul uman este gîndit în termenii timpului biologic care, la rîndul lui, e înţeles în termenii timpului cosmic. Natura timpului cosmic rezidă în ciclicitate, respectiv în succesiunea anotimpurilor, după cum timpul biologic se caracterizează prin ciclul naştere, copilărie, tinereţe, maturitate, bătrîneţe şi moarte. Aşa cum fiecare organism se naşte şi moare, la fel, diferitele societăţi apar şi dispar. Dacă există un început şi un sfîrşit pentru fiecare societate, în schimb, la nivelul istoriei în ansamblu există o repetare, o ciclicitate, o revenire continuă la etape anterioare: în vreme ce unele societăţi se nasc, sau altele sunt în perioda de înflorire, altele intră într-o fază decadentă şi dispar. Deci, istoria nu urmează un curs unic, ci unul ciclic şi discontinuu, discontinuitatea fiind marcată de coexistenţa unor societăţi tinere şi înfloritoare cu altele decadente care şi-au epuizat resursele de dezvoltare. Există un timp infinit la nivelul istoriei în ansamblu şi un timp finit la nivelul fiecărei societăţi. Modelul ciclic al schimbării sociale îl întîlnim la Vico, Spengler şi Toynbee. 41 Potrivit lui Vico (sec. 17-18), istoria ciclică a fiecărui popor include trei etape: divină, eroică și umană. Osvald Spengler propune o teorie ororganicistă a istoriei, care susţine că fiecare societate ia naştere sub forma unei "culturi", înţeleasă ca organism sau ca o entitate închisă. Culturile, ca entităţi închise, sunt divergente unele față de altele, şi definite printr-un "spirit": spiritul apolinic, specific culturii antice, spiritul magic care defineşte cultura arabă spiritul faustic caracteristic culturii occidentale. Fiecare cultură parcurge în mod inevitabil aceleaşi etape succesive: naşterea, copilăria, tinereţea, maturitatea, bătrîneţea şi decadenţa. Ea se degradează sub forma unei "civilizaţii". Decadenţa se caracterizează prin amestecul culturilor şi al spiritelor, iar acest amestec este responsabil de conflictul culturilor. Spengler crede că istoria umană ar fi animată de conflictul între "rasa ariană" şi "rasa semitică", cea din urmă fiind responsabilă de ceea ce el numeşte contaminarea creştinismului (care ar fi fost "iudaizat" de Sf. Paul şi Sf. Matei). Exemplul Greciei şi al Romei ar fi ilustrativ, după Spengler. Grecia a inventat o filosofie, o literatură, o sculptură, o arhitectură. Cucerirea regatelor eleniste de către romani a însemnat sfirşitul culturii greceşti, eşuată în civilizaţia romană (amestecul spiritului grec cu cel roman). Spengler aplică mecanismul propriu lumii greco-romane tuturor societăţilor. Toate societăţile trebuie să parcurgă acelaşi ciclu "organic"; ele sunt damnate decadenţei, apoi dispariţiei. Filosofia istoriei a lui Spengler este radical pesimistă. Pesimismul e legat de contextul istoric în care a trăit Spengler: pierderea primului război mondial de către Germania şi perioada de criză ce a urmat. Asemenea lui Spengler, Arnold Toynbee argumentează că civilizaţiile se nasc, cresc şi mor. Ele sunt entităţi închise care nu se succed inevitabil, ci pot coexista. In secolul XX ar fi existat cinci civilizaţii: Occidentul, Uniunea Sovietică cu sateliţii ei, Islamul, India şi Extremul Orient. Cauza decadenţei unei civilizaţii nu este simpla ei îmbătrînire, aşa cum susţine Spengler. O civilizaţie ajunge la declin pentru că, spune Toynbee, ea renunţă să se apere şi nu se gîndeşte decît la trecutul ei glorios, dormind pe laurii gloriei (de exemplu, cazul Atenei sau Constantinopolului). Simptomele degenerescentei civilizaţiilor sunt problemele sociale, războaiele civile, sau formarea imperiilor militare (a se vedea Statele Unite şi Uniunea Sovietică). In secolul XX, slăbirea Europei Occidentale e atestată de distrugerile provocate de cele două războaie mondiale şi de şocurile luptelor muncitoreşti, care anunţau revoluţiile socialiste. Ca şi Spengler, Vico constată reculul Vechii Europe şi ascensiunea la putere a Statelor Unite şi Uniunii Sovietice Conceţiile lui Spengler şi Toynbee trebuie puse în legătură cu contextul istoric în care ei au trăit, propria lor experienţă de viaţă fiind cea care explică în mare măsură viziunea lor organicistă despre natura schimbării istorice. Toynbee a publicat A Study of History între 1930-1950, perioadă în care Marea Britanie pierde Imperiul ei colonial, tot aşa cum Spengler a publicat Declinul Occidentului în preajma înfrîngerii celui de-al doilea Reich german. Ambii conchid din propriile lor experienţe de viaţă că "civilizaţiile sunt muritoare". 42 2. Modelul stadial. Acesta susţine deosebirea calitativă între timpul biologic şi cel uman. Sf. Augustin (sec.V) introduce noţiunea de timp uman ca timp liniar şi finit: un timp care se desfăşoară între momentul Creaţiei şi acela al Reînvierii şi mîntuirii. Istoria are un început şi un sfîrşit; ea este ireversibilă. Schema lui Augustin va caracteriza toate filosofiile istoriei pîna în epoca modernă. Fiecare model al explicaţiei devenirii istorice este o încercare de a argumenta că istoria este un proces de transpunere a modelului cetăţii divine aici pe pămînt, că cetatea terestră se apropie inevitabil de cetatea ideală şi că ea realizează astfel acel scop inerent istoriei: mîntuirea şi reînvierea celor drepţi. Timpul existenţial, biologic este o aparenţă, tot aşa cum ceea ce se întîmplă în cetatea umană terestră este o manifestare a unei esenţe, a unui plan ascuns, şi mai important. Spre deosebire de teoriile ciclice, teoriile stadiale sunt optimiste. Adepţii ei, precum Comte, Hegel şi Marx, afirmă existenţa unui sens al mişcării sociale care este unul progresiv, ascendent. Aceştia, ca şi Sf. Augustin, susţin că există un curs al istoriei, cu etape (stadii) dramatice, cu conflictele ei, care trebuie să aibă un deznodămînt - un sfîrşit, care este în acelaşi timp şi o împlinire deplină: reînvierea celor drepţi (Augustin), reconcilierea definitivă în sînul statului mondial (Hegel), împlinirea spiritului uman prin ştiinţă (Comte), societatea comunistă fără clase şi stat, în care fiecare va avea "dupa nevoi" (Marx). Potrivit lui Hegel, istoria are un scop universal, un plan ascuns care scapă conştiinţei umane. Acest ţel absolut al istoriei este realizarea libertăţii. Acţiunile oamenilor derivă din interesele şi scopurile lor egoiste. în aparenţă, istoria este tragică, datorită violenţei pasivurilor umane care pare să determine desfăşurarea evenimentelor - războaie, lupte sociale, conflicte statale etc. în realitate, prin intermediul acţiunilor umane, Spiritul realizează scopuri raţionale. Se manifestă aici ceea ce Hegel numeşte "viclenia raţiunii": în cursul istoriei, din acţiunile oamenilor rezultă ceva diferit de ceea ce oamenii au proiectat sau de ceea ce ei vor. Indivizii cred că ei îşi realizează propriile scopuri, că îşi apără propriile interese; dar ei nu fac decît să realizeze, fără să-şi dea seama, un destin mai vast care îi depăşeşte. Auguste Comte (sec. 18-19) susţine legea celor trei stadii: teologic (de la originile umanităţii pînă în sec. 13), metafizic (sec. 14-18) şi ştiinţific sau pozitiv. în ultimul stadiu, spiritul uman renunţă la noţiuni absolute, la cercetarea originii şi destinaţiei universului, la cunoaşterea cauzelor ultime ale schimbărilor sociale. El înlocuieşte întrebarea "de ce?" proprie primelor două stadii (de ce lucrurile sunt aşa cum sunt) cu întrebarea "cum?". Spiritul uman caută să descopere legile efective, adică relaţiile invariabile, de succesiune şi similitudine ale fenomenelor. Legea celor trei stadii înfăţişează mersul progresiv al spiritului uman prin etape, după un ritm ternar. Comte aplică această lege societăţilor occidentale. Toate teoriile stadiale sunt teorii strict deterministe: ele susţin că există un scop inerent istoriei, iar schimbările sociale efective n-ar face decît să realizeze acest scop. Acesta este şi motivul pentru care ele sunt ţinta a numeroase obiecţii şi critici. Isaiah Berlin argumentează că 43 aceste teorii sunt incompatibile cu libertatea umană. Ele pun schimbarea socială pe seama unor forţe impersonale: rasa, cultura, religia, naţiunea, clasa; clima, tehnologia, situaţia geo-politică; civilizaţia, structura socială, Spiritul Uman, Inconştientul colectiv. Aceste vaste entităţi impersonale sunt făcute responsabile de tot ceea ce se întîmplă. în acest fel este eliminată ideea de responsabilitate individuală. Naţionalismul - Unul dintre cele mai importante forţe în lumea politică modernă, naţionalismul se hrăneşte din concepţia că popoarele lumii se încadrează mai mult sau mai puţin firesc în grupuri distincte sau naţiuni. Naţionalitatea unei persoane, în perspectiva acestei doctrine, nu se alege, ci este ceva dobândit prin naştere. într-adevăr, "naţiune" şi "naţionalitate" derivă din latinescul nascium (a fi născut) şi naţio (a aparţine prin naştere de un loc); aşadar, locul de naştere devine baza unei forme naturale de asociere umană. Astfel, o naţiune este un grup de oameni care, într-un anume sens, împărtăşesc o naştere comună. Faptul natural al naşterii este asociat cu cel al unei apartenenţe "naturale" la o familie, la un grup. De altfel, ideea de apartenenţă joacă un rol considerabil în constituirea unui sentiment larg împărtăşit: oamenii se asociază pe baza unor legături naturale. Pe această cale, naţionalitatea unei persoane nu poate fi separată de cetăţenia acesteia. Un membru al naţiunii Cherokee, de exemplu, poate fi, de asemenea, cetăţean al SUA. Din perspectiva unui naţionalist înflăcărat însă, naţionalitatea şi cetăţenia nu trebuie separate. Oamenii care împărtăşesc o naştere comună - care aparţin aceleiaşi naţiuni ar trebui să aibă şi aceeaşi cetăţenie în cadrul aceleiaşi unităţi politice sau stat. Aceasta este originea ideii statului-naţiune, o unitate politică suverană, care se autoguvernează şi care leagă şi exprimă sentimentele şi nevoile unei singure naţiuni. Naţionalismul se bazează pe trei aserţiuni şi anume: 1. Naţiunea are un specific explicit; 2. Interesele şi valorile naţiunii prevalează asupra tuturor celorlalte interese şi valori; 3. Naţiunea trebuie să fie cât mai independentă cu putinţă, ceea ce impune recunoaşterea suveranităţii sale politice. Ca mod de gândire despre lume, această doctrină pune accentul pe importanţa naţiunilor în explicarea proceselor istorice şi în analiza vieţii politice contemporane şi promovează ideea conform căreia "caracterul naţional" este un factor esenţial în diferenţierea oamenilor. Din unghi prescriptiv, naţionalismul implică ideea că orice om trebuie să aibă o naţionalitate, şi numai una, şi că aceasta trebuie să fie elementul esenţial al identităţii şi loialităţii fiecăruia. Aceasta înseamnă că oamenii trebuie să se considere membri ai unei naţionalităţi înainte de a fi membri ai vreunei grupări mai cuprinzătoare sau ai vreuneia definite 44 printr-o combinaţie de criterii, şi că trebuie să fie gata pentru orice sacrificiu de care ar fi nevoie pentru apărarea şi promovarea intereselor naţiunii, oricât ar avea de suferit din această pricină alte interese. Naţionalismul conduce în mod caracteristic la revendicarea ca fiecare naţionalitate să se organizeze într-un stat suveran. Majoritatea cercetătorilor merg chiar până la a-l identifica cu această revendicare. De exemplu Gellner scrie că: "Naţionalismul este cu precădere un principiu politic, conform căruia unitatea politică şi unitatea naţională trebuie să se suprapună (...) Sentimentul naţional constă din mânia provocată de încălcarea acestui principiu sau din satisfacţia creată de respectarea lui. O mişcare naţionalistă este o mişcare animată de un astfel de sentiment'. De unde urmează (după cum relevă Gellner) că orice mişcare naţionalistă este cu necesitate o mişcare separatistă, dacă naţionalitatea ei este cuprinsă în întregime între graniţele unui stat mai mare, respectiv o mişcare ce revendică retrasarea graniţelor statului, dacă membrii unei naţionalităţi ocupă o zonă contiguă, împărţită între mai multe state. Elementul central a! unei mişcări naţionaliste îl constituie pretenţia ei de a-i reprezenta pe membrii respectivei naţionalităţi în virtutea intereselor lor materiale şi culturale comune. Ea le cere susţinătorilor săi să subordoneze interesul pe care le au în comun (de clasă, religie sau partid, de exemplu) cu concetăţeni de-ai lor, intereselor pe care le au în comun cu membrii grupului naţional. Astfel, naţionaliştii irlandezi din secolul al XlX-lea s-au ţinut departe de împărţirea în liberali şi conservatori din restul Regatului Unit, spre a putea urmări mai eficient interesele specific irlandeze privind reforma agrară, o legislaţie penală proprie şi autoguvernarea Irlandei (Home Rule). în mod similar, în perioada de după 1945, partidele naţionaliste din Quebec, Flandra, Scoţia şi Ţara Galilor le-au cerut membrilor respectivelor grupuri naţionale să părăsească partidele constituite la scara întregii ţări şi să se alăture conaţionalilor lor în vederea promovării intereselor vizând naţionalitatea lor comună. Majoritatea mişcărilor naţionaliste de acest fel, deşi nu toate, au înscrisă în programele lor revendicarea unui stat independent, dar ar fi artificial să se spună că cele ce nu formulează o astfel de revendicare nu sunt cu adevărat mişcări naţionaliste. în plus, nu-i uşor de stabilit în ce măsură revendicarea unei organizări de stat independente este privită de liderii unei mişcări naţionaliste ca un mijloc strategic pentru obţinerea anumitor concesii, inclusiv a unei autonomii politice mai mari, care totuşi să nu meargă până la formarea unui stat propriu. 45 Nu există nici un dubiu că mulţi oameni nu numai că simt influenţa sentimentelor naţionaliste, dar se autoconsideră în termeni de naţionalitate. Aceste sentimente au fost în mod specia! evidente în evenimentele urmând imploziei comunismului în Europa de Est. Când regimurile comuniste care menţineau unite URSS şi RSF Yugoslavia au căzut, ambele ţări s-au destrămat în state care divizate pe criteriul naţionalităţii. În acele zone unde nici un grup naţional nu a fost suficient de puternic pentru a forma un stat independent, ca în zona bosniacă a fostei Yugoslavii, au rezultat lupte înverşunate între foşti vecini. Acţiunea naţionalismului a destrămat Cehoslovacia, care pe cale paşnică s-a divizat în statul ceh şi cel slovac. Naţionalismul ca doctrină cu aplicabilitate universală susţine că toţi oamenii trebuie să nutrească maxima loialitate faţă de naţiunea din care fac parte. în consecinţă, apartenenţa la o naţiune este considerată ca un bine esenţial pentru orice fiinţă umană. Naţionalismul poate să îmbrace şi o formă particuiaristă. Aici sentimentul naţional înseamnă că în politică accentul trebuie pus pe urmărirea interesului naţional în detrimentul intereselor altor ţări şi fără a ţine seama de alte valori, cum ar fi evitarea vărsării de sânge, respectarea dreptului internaţional sau menţinerea cooperării internaţionale prin tratate bilaterale sau multilaterale. Acest naţionalism particularist se află în aceeaşi relaţie cu naţionalismul universalist ca egoismul cu individualismul - egoismul fiind urmărirea propriilor interese fără a ţine seama de interesele altora, iar individualismul fiind doctrina conform căreia este legitim să-ţi urmăreşti propriile interese, în aceleaşi condiţii în care alţii sunt liberi să şi le urmărească pe ale lor. Când este elaborat ca ideologie, naţionalismul particularist se înfăţişează ca imperialism şi se consideră că legitimează acapararea de către o ţară a unor teritorii în care trăiesc alte naţionalităţi sau obţinerea de avantaje (în genera! militare sau economice) din stăpânirea (or. Ca ideologie, naţionalismul dă un răspuns specific la întrebarea privind fundamentele asocierii umane. Principala divergenţă este cea dintre ideile "obiective" de naţionalitate, conform căreia naţionalitatea este un dat natural definit de limba maternă, ascendenţa etnică a oamenilor etc. şi concepţia "subiectivă", conform cărora naţionalitatea este un fenomen psihologic (Mill). Potrivit acestei concepţii "o naţionalitate reprezintă un sentiment comun şi o revendicare organizată, iar nu nişte atribute distincte ce ar putea fi înmănuncheate într-o definiţie strictă" (Encyclopedia Britannica). 46 Patriotismul - Iubirea pământului natal, implicând disponibilitatea de a acţiona pentru apărarea iui şi de-al favoriza şi în alte privinţe. Deseori este confundat cu naţionalismul, dar de fapt reprezintă o idee mult mai veche şi cu o încărcătură teoretică mai redusă. Primu! presupune existenţa naţiunilor ca entităţi reale şi distincte, pe când patriotismul poate să însemne chiar şi simplul ataşament faţă de o localitate fizică sau faţă de un mod de viaţă, neimplicând neapărat vreo idee abstractă de "ţară". Patriotismul este mai mult un sentiment decât o idee politică, însă un sentiment ce poate fi exploatat de numeroase crezuri diferite, mai cu seamă în vreme de război. "Patriotismul înseamnă a-i iubi pe a-i tăi, naţionalismul înseamnă a-i detesta pe alţii" Romain Gary. Anarhismul - Contrar unei neînţelegeri frecvente, anarhie nu înseamnă haos sau confuzie, iar anarhiştii nu favorizează haosul şi confuzia. Cuvântul vine din grecescul an archos, însemnând fără conducere sau fără guvernare. Un anarhist este, aşadar, cineva care pledează pentru abolirea Statului, înlocuind forţa coercitivă a acestuia cu colaborarea voluntară între indivizi cooperând şi consimţind liber. Aşa cum o văd anarhiştii, guvernarea este prin natura sa imorală şi rea. Toate guvernele obligă oamenii să facă lucruri pe care ei nu doresc să le facă - să plătească taxe, să lupte în războaie, să asculte ordine ş.a.m.d. -, aşadar toate guvernele sunt angajate în acţiuni coercitive, imorale. Unii pot fi, desigur, de acord cu această afirmaţie, susţinând însă că guvernarea sau statul este un rău necesar faţă de care oamenii trebuie să continue să se supună. Dar anarhiştii cred că statui nu este necesar, ci doar rău. Ori de câte ori au ocazia, anarhiştii insistă asupra faptului că oamenii pot trăi în pace şl prosperitate fără nici o autoritate coercitivă. Toţi anarhiştii sunt de acord că statul este un rău care trebuie abolit în favoarea unui sistem de cooperare voluntară. Dar acordul sfârşeşte aici. Unii anarhişti sunt individualişti radicali, care pledează pentru o societate competitivă, capitalistă dar lipsită de Stat. Alţii sunt comuniştii care detestă capitalismul şi cred că anarhismul necesită controlul colectiv al proprietăţii. Unii anarhişti pledează pentru înfrângerea violentă a Statului; alţii sunt pacifişti care cred că se poate ajunge la o societate cooperativă doar pe cale paşnică. Dezacordurile şi diferenţele dintre anarhişti copleşesc, pe scurt, singurul punct asupra cărora sunt de acord. Ca şi naţionalismul, anarhismul a jucat un rol major în dezvoltarea ideologiilor politice moderne. La sfârşitul secolului al XlX-lea şi începutul celui de-a! XX-lea, mai ales, a fost o forţă politică semnificativă în multe părţi ale lumii. De atunci însă, influenţa sa este în declin. 47 Mici grupuri de anarhişti continuă să susţină că Statul este imoral şi că anarhia este posibilă, dar puţini indivizi par să acţioneze împotriva Statului. 48 